Από τον Γιώργο Ζαρκαδούλα, 26/03/2015\nΔεν είναι ένας ακόμα άτυπος tribute δίσκος. Είναι ένας δίσκος ευγνωμοσύνης\nΌταν ακούς ή βλέπεις γραμμένο τον όρο «supergroup» για ένα νεοσύστατο μουσικό σχήμα, το καλάθι που κρατάς είναι μικρό; Είναι. Γι' αυτόν τον λόγο οι Katavasia φρόντισαν και σωστά έπραξαν να μην δώσουν το παραμικρό δικαίωμα να χαρακτηριστούν έτσι. Θα μπορούσαν εύκολα να το κάνουν μιας κι αποτελούνται από μέλη των Agnes Vein, Varathron & Hail Spirit Noir μεταξύ άλλων, συν του ότι οι guest συμμετοχές από την ελίτ της εγχώριας σκηνής θα μπορούσαν να πλασαριστούν για το εμπορικό σκέλος της κυκλοφορίας.\nΚαι πάλι όχι όμως. Το "Sacrilegious Testament" δεν χρειάζεται δανεικά δεκανίκια για να ορθοποδήσει αρχικά και μετά να κάνει τα πρώτα του βήματα. Ούτε να διαφημιστούν δημιουργοί και συμμετέχοντες περισσότερο από το περιεχόμενό του. Οι εννέα συνθέσεις που αποτελούν τον δίσκο, είναι τα εισιτήρια εκείνα που μας μεταφέρουν σε ένα παρελθόν, όχι και τόσο μακρινό, τότε που η ελληνική black metal σκηνή διήγαγε τις ίσως καλύτερες στιγμές της.\nΤότε που στις αρχές της δεκαετίας του '90 κάναμε λίγο πιο dark και λίγο epic τον ήχο που μας ήρθε από τον παγωμένο σκανδιναβικό Βορρά και γίναμε οι συνεχιστές ενός ξενόφερτου είδους. Είναι η εποχή εκείνη που πιθανώς να συγκινεί και τους Katavasia καθότι καταπιάνονται με την περίοδο εκείνη και με μεγάλη επιτυχία οφείλω να ομολογήσω. Τα πρώτα δευτερόλεπτα του εναρκτήριου "Cosmic Nightmare" είναι αντιπροσωπευτικά ως την πλειονότητα του μουσικού ύφους και πλήρως ενδεικτικά για την συνέχεια.\nRiffs, riffs, riffs και πάλι riffs με την μελωδία στο τέρμα, γρήγορες ταχύτητες να εναλλάσσονται με mid tempo ρυθμό και θριαμβευτικά, επικά outros. Ναι ρε, είμαι 18 ξανά έτοιμος να κατέβω κέντρο Αθήνα να βγάλω φωτοτυπία σε γυαλιστερό χαρτί το εξώφυλλο της κασέτας του "Non Serviam". Τέλος με τις αναμνήσεις όμως. Στο "Adoration Of Darkness" πιάνω ένα ανεπαίσθητο διονυσιακό πέρασμα από Kawir και πολύ μου αρέσει. Όπως και η αλλαγή του σε dark ήχο και σπάω το κεφάλι μου για μερικά δευτερόλεπτα. Φλασιά ή άκυρο δεν ξέρω, πάντως θυμήθηκα τους Γερμανούς Dark και το "Seduction" του 1997.\nΤο "Sacrilegious Testament" μπορεί να θεωρηθεί ως ένα άτυπο tribute, ως ένας δίσκος ευγνωμοσύνης αν θες, έχει όμως και προσωπικές πινελιές όπως το "Eosforou Katavasis" που παραπέμπει σε Hail Spirit Noir. Έχει ακόμα αρχαία ελληνική folk, ελληνόφωνους στίχους ενίοτε και μερικά εξαιρετικά τραγούδια όπως τα "The Chariot Of Emperor", "Virgin Blood" & "Visions Of The Misty Night". Το κυριότερο όμως, έχει χαρακτήρα. Έχει vintage άποψη που υποστηρίζεται και από την παραγωγή, έχει ελληνικό background κι αγνές προθέσεις. Τουτέστιν; Συγχαρητήρια.


Μανωλίδου Βάσω | Ελληνικός κινηματογράφος\nBy Ελληνικός Κινηματογράφος On Μαρ 5, 2017\nΗ Βάσω Μανωλίδου γεννήθηκε τον Αύγουστο του 1917 στην οδό Μνησικλέους στην Πλάκα.\nΣτους «Ταπεινούς και καταφρονεμένους» του Ντοστογιέφσκι που θα παίξει δίπλα στον Αιμίλιο Βεάκη, – τον Απρίλιο του 1934, θα κάνει τους κριτικούς να την προσέξουν ιδιαίτερα. Ο Μιχάλης Ροδάς, στην κριτική του θα γράψει …ηρωίδα της παραστάσεως ήταν η Βάσω Μανωλίδου στην πολύπαθη Ελένη – Νέλλη. Έπαιξε με φυσικότητα, με τέχνη γενικά αξιοθαύμαστη και με συνοχή καλλιτεχνική απ’ αρχής μέχρι τέλους….\nΟ δε θεατρικός κριτικός της εφημερίδας «Καθημερινή» Γ. Νάζος γράφει ότι …ιδιαιτέρως δέον να εξαρθή η λαμπρά απόδοσις της δίδος Μανωλίδου, η οποία συνεκράτησε αδιάπτωτον την συγκίνησιν του κοινού ως επιληπτική ορφανή, αφηγούμενη επί μίαν ολόκληρον σκηνήν το δράμα της ζωής της….\nΤο 1978 θα έχει ακόμα μία προσωπική επιτυχία ερμηνεύοντας απαράμιλλα τον ρόλο της Αμάντα (της μητέρας) στον «Γυάλινο κόσμο» του Τένεσι Ουίλιαμς. …Μεθυστική και αδαμάντινη ένιωσε το ρόλο της Αμάντα σε όλες τις αποχρώσεις του, …και ενσαρκώνει με ευαισθησία, άνεση και σιγουριά αυτή τη μητέρα.. γράφει στην κριτική του ο Βαγγέλης Ψυράκης στην εφημερίδα «Ελευθεροτυπία».\nΘα παίξει τον ρόλο τις Ουίννυ στις «Ευτυχισμένες μέρες» του Σάμιουελ Μπέκετ (με Ουίλλυ τον Μηνά Χατζησάββα). Ένα έργο δύσκολο, ένας πραγματικός άθλος για τον ηθοποιό που στερούμενος τα άλλα εκφραστικά του μέσα είναι υποχρεωμένος να παίξει μόνο με το πρόσωπο και τη φωνή. Η Μανωλίδου αφού χρειάστηκε να μάθει απέξω ένα μονόλογο 60 σελίδων, και να παίξει θαμμένη σχεδόν μέχρι το λαιμό, μέσα σε έναν εκτυφλωτικά φωτιζόμενο αμμόλοφο, επί 1 1/2ώρα μόνη της πάνω στη σκηνή, τα κατάφερε προσθέτοντας επάξια το όνομά της δίπλα στα ιερά τέρατα του παγκόσμιου θεάτρου (π.χ. Πέγκυ Άσκροφτ) που υποδύθηκαν με επιτυχία αυτόν το ρόλο.\nΉταν σύζυγος για πάνω από 50 χρόνια του θεατρικού επιχειρηματία Θεόδωρου Κρίτα, και μητέρα μιας κόρης, της Αλίνα Κρίτα.\n1954: «Το σταυροδρόμι του πεπρωμένου» του Τζ. Μπερνούτσιο (συμπρωταγωνιστεί με την Μαίρη Αρώνη, και κρατάνε τους δυο βασικούς γυναικείους ρόλους).\nΑναδημοσίευση άρθρου απο το el.wikipedia.org\nΓιάννης Παπαμιχαήλ: Το σπάνιο φωτογραφικό υλικό από το οικογενειακό άλμπουμ των διάσημων γονιών του (μέρος 1ο)\nSoundtrack Ταινιών: Υπομονή – Δημήτρης Παπαμιχαήλ & Αλίκη Βουγιουκλάκη


Περιορίζεται σταδιακά η κακοκαιρία στα κεντρικά και νότια - TheNewspaper.gr\n-178 min. ago-Ενισχύονται οι αστυνομικές δυνάμεις στον Έβρο\n-177 min. ago-Oι αγορές προεξοφλούν νέα χαλάρωση των όρων από την ΕΚΤ στα ομόλογα\n-176 min. ago-Το υδρευτικό πρόβλημα στο Αμούρι Ελασσόνας λύνει η Περιφέρεια Θεσσαλίας\n-175 min. ago-Βόλος: Κυκλοφοριακό χάος στην Κ. Καρτάλη - Τεράστιες «ουρές» από χαλασμένο λεωφορείο [εικόνες]\n-162 min. ago-Πέτα τη φριτέζα: Η Φωτεινή έχει εισχωρήσει και πάλι στην αγαπημένη της κουζίνα αλλά με νέο καθεστώς\n-161 min. ago-Στους 78 οι νεκροί στην Ιταλία λόγω κορωνοϊού σε ένα 24ωρο\n-159 min. ago-“Η μαυροφορεμένη γυναίκα που μου έριξε βιτριόλι ήταν αδύνατη και ψηλή" τόνισε η 34χρονη στην κατάθεσή της\n-158 min. ago-Trastor: Έκδοση δύο ομολογιακών δανείων\n-147 min. ago-Εικόνες εγκατάλειψης στην Σκήτη Αγιάς (φωτο)\n-142 min. ago-Τα εστιατόρια ανοίγουν εκ νέου στο Ιράν, όπου οι νεκροί ξεπερνούν τις 7.500\nΠρώτη καταχώρηση: Δευτέρα, 6 Απριλίου 2020, 09:43\nΙσχυρές βροχές σημειώθηκαν από τα μεσάνυχτα έως το πρωί της Δευτέρας σε πολλές περιοχές της χώρας. Τα μεγαλύτερα ύψη βροχής που κατέγραψαν οι αυτόματοι μετεωρολογικοί σταθμοί του δικτύου του Εθνικού Αστεροσκοπείου Αθηνών/meteo.gr ήταν στην Εύβοια (Στενή 89 χιλιοστά, Σέττα 77 και Κύμη 40 χιλιοστά), όπου από χθες έχουν αναφερθεί πολλά προβλήματα.\nΠαράλληλα, θυελλώδεις βόρειοι άνεμοι πνέουν στο Αιγαίο με ριπές οι οποίες σε ορισμένες περιπτώσεις ξεπέρασαν τα 90 χλμ/ώρα. Μέχρι το πρωί σήμερα οι μέγιστες ριπές είχαν καταγραφεί στην Παξιμάδα Καρύστου (109 χλμ./ώρα), στη Σκύρο (97 χλμ./ώρα) και στον Ισθμό Κορίνθου (95 χλμ./ώρα).\nΤελευταία ενημέρωση: Δευτέρα, 6 Απριλίου 2020, 09:47


Επιθέσεις… να δακρύζεις - AgrinioNews\n18 Νοεμβρίου 2018, 1:01 μμ\nΔύο φορές προηγήθηκε η ΑννανΑθλέτικ χθες το απόγευμα με αντίπαλο τη ΣτέρλινγκΑλμπιον, αλλά δεν κατάφερε τελικά να πάρει τους τρεις βαθμούς, καθώς έμεινε στην ισοπαλία με 2-2, χαλώντας μας το υψηλό 2.40. Σε χαλαρούς ρυθμούς θα ποντάρουμε σήμερα.\nΑναμενόμενα, το βλέμμα μας πέφτει στις εθνικές ομάδες, εκεί όπου θα πάμε στην αναμέτρηση της εθνικής μας ομάδας με αντίπαλο την Εσθονία. Το αντιπροσωπευτικό μας συγκρότημα σαφώς και είναι το μεγάλο φαβορί για την επικράτηση σε αυτή την αναμέτρηση, όμως το αρνητικό για την ομάδα του Αγγελου Αναστασιάδη είναι ότι σκοράρει με τρομερή δυσκολία, υστερεί σε φαντασία και δημιουργία και αρκεί να αναφέρουμε ότι δεν έχει πετύχει περισσότερα από ένα γκολ στα τελευταία 10 παιχνίδια της, με το πιο πρόσφατο όπου τα κατάφερε, να είναι εκείνο με το εξαιρετικά αδύναμο Γιβραλτάρ.\nΑπό την άλλη μεριά, η Εσθονία έχει δείξει ότι μπορεί να υστερεί σε ποιότητα, όχι όμως και σε μαχητικότητα. Μόλις σε τρία από τα 15 πιο πρόσφατα παιχνίδια της έχει χάσει με περισότερο από ένα γκολ διαφορά, με την πιο πρόσφατη αναμέτρησή της να είναι η ήττα με 2-0 από την Ουγγαρία εκτός έδρας. Μοιάζει να έχει λογική η επιλογή του συνδυαστικού 1 και under 2.5, σε απόδοση 2.50.\nΓράφει ο Πάνος Κοτσιμπός στο bet-hoven.\nΠροηγούμενο: Τη Δευτέρα η κηδεία του Σπύρου Μακρυγένη που “χάθηκε” σε τροχαίο στη Ναύπακτο\nΕπόμενο: Συνεχίζονται τα μουσικά απογεύματα από το σχήμα “Άτροπον” στο Αγρίνιο\n22 Ιανουαρίου 2021, 10:40 πμ\n22 Ιανουαρίου 2021, 8:40 πμ


O ΒΛΑΚΑΣ ΤΗΣ ΗΜΕΡΑΣ: ΠΩΣ ΝΑ (ΜΗΝ) ΦΟΡΤΩΣΕΙΣ ΜΙΑ XR 650R (VIDEO) – carzine.gr\nΑν όπως έλεγε ο Αϊνστάιν, η βλακεία είναι σίγουρα πιο άπειρη από το σύμπαν, τότε ο συγκεκριμένος μηχανόβιος έρχεται να το επιβεβαιώσει με τον καλύτερο τρόπο.\nΚαι μάλιστα με τέτοια άνεση και σιγουριά, που κερδίζει επάξια τον τίτλο του ηλίθιου με περικεφαλαία (και χωρίς κράνος…).\nΤο εγχείρημα δεν είναι ούτε εύκολο ούτε και κάτι εξαιρετικά δύσκολο για το επίπεδο εξέλιξης ενός homo sapiens. Να δια μέσου μιας ράμπας ένα μηχανάκι πάνω σε ένα pick up. Όπως βλέπουμε άλλωστε η σιγουριά ότι “το έχει” ξεχειλίσει, καθώς μπαίνει στο πλάνο γεμάτος αυτοπεποίθηση και μπόλικο στιλ.\nΒέβαια η XR είναι ένα θηρίο που θέλει πολύ επιδέξια χέρια και αρκετό μυαλό για αυτό που πάει να κάνει ο συγκεκριμένος τύπος. Ο οποίος από την πολύ σιγουριά, δίνει περισσότερο γκάζι απ’ ότι απαιτούν οι περιστάσεις και σκάει με δύναμη πάνω στην καρότσα.\nΑν και με πληγωμένη την περηφάνειά του σηκώνεται και μάλλον δείχνει και να “πανηγυρίζει”. Προφανώς κανένα μάθημα δεν μπορεί να γίνει μάθημα για έναν βλάκα τόσο υψηλής πιστότητας (και πιθανώς μεγάλου αλκοολικού βαθμού…).\nΣε αυτό το άρθρο:Bλάκας, Video, Φόρτωση XR


ΓΡΑΜΜΑΤΙΚΗ: Σχήμα λόγου - μεταφορά - SLANG.gr\nΟρισμοί με ετικέτες (149)\nΕμφανίζονται 1-10 από 149\nπρατσιαλάω = κάνω έρωτα.\nΠαράδειγμα: Δεν πας καλά μ'φαινιτη.... ωρέ την πρατσιάλσε τν Κατίνα;\nΔημοσιεύτηκε 2017-01-15 19:29:24+00:00\nΛέξη που αναφέρεται συχνά σε σουρεαλιστικές καταστάσεις\n- Είδα έναν τύπο στον δρόμο ο οποίος έτρεχε και τραγουδούσε''τα παπάκια στην σειρά''\n- Πόσο θέατρο πια;\nΛέξη η οποία χρησιμοποιείται για να ελαφρύνει στιγμές εντάσεως\n- Τι πάει να πει ότι θες να πηδήξεις την αδερφή μου;\n- Ναι ρε φίλε θέλω, έχεις πρόβλημα;\nΠεριγράφει την υποκριτική συμπεριφορά ενός ατόμου\n- Ο Καραγκούνης έπεσε κάτω και ζήτησε φάουλ, ενώ ο αντίπαλος βρισκόταν 2 μέτρα μακριά του.\nΛέξη με την οποία τερματίζει ομαλά ένας διάλογος (όπως δηλαδή το '' εντάξει'', το ''ωραία'' κτλ.), αν δεν υπάρχει κάτι περισσότερο να ειπωθεί\n- Πήρες τηλέφωνο τον Γιώργο;\nΈνα άτομο με αλλόκοτη συμπεριφορά\nΟ τύπος με είδε και δεν με χαιρέτησε, ενώ χθες μιλάγαμε κανονικά. Είναι μεγάλο θέατρο.\nΓενικά το θέατρο μπορεί να πάει παντού και πάντα, αρκεί να υπάρχει το κατάλληλο timing και να το νιώθεις\nΣυνήθως μπορεί να παραφραστεί χρησιμοποιώντας τις εκφράσεις ueatro (γραμμένο με την αγγλική γραμματοσειρά), θέατρα (για έμφαση) ή μπορεί να χρησιμοποιηθεί και η φράση ''οοοοοοο θέατρο''.\nΔημοσιεύτηκε 2016-02-18 11:55:07+00:00\nΤελευταία επεξεργασία 2016-02-28 09:38:33+00:00\nΗ αρσενική γάτα.\nΗ λέξη προέρχεται μάλλον από τον ήχο που βγάζουν οι γάτοι όταν ανταλλάσσουν αρχαία μπινελίκια, στυλώνοντας τα γκουρλωμένα μάτια τους ο ένας πάνω στον άλλο.\nΛέγεται (τουλάχιστον) στην ανατ. μακεδονία και προφέρεται μαρλόκj.\nΚατά το (τουρκογενές) κουπούκι.\nΓιοκ παράδειγμα γραπτό ή απ' το δίχτυ, (κάτι υποψίες μόνο για νικνέιμσ με γατοφωτόζ)⋅ όμως είναι σε χρήση τ.:\n«μαρ' Κούλα, τι κοιτάς σαν μαρλόκι;»\nΔημοσιεύτηκε 2015-09-27 11:09:11+00:00\nΤελευταία επεξεργασία 2015-09-27 11:18:28+00:00


Αναζητήσετε καινούργιους τρόπου,ς για να βάλετε άμεσα σε εφαρμογή τα σχέδια που έχετε για την επέκταση της δουλειάς σας. Η καριέρα σας απαιτεί την προσοχή σας, γι αυτό αποφύγετε να κάνετε παράτολμες κινήσεις και μην κάνετε λανθασμένες εκτιμήσεις. Θα πιεστείτε για να καλύψετε τις υποχρεώσεις σας, γι΄ αυτό προσοχή στα έξοδα που θα κάνετε. Οι προσωπικές σας σχέσεις δεν είναι και στην καλύτερή τους φάση, προσπαθήστε να διατηρήσετε τις ισορροπίες. Στα οικονομικά μην κάνετε καινούργια ανοίγματα γιατί υπάρχει περίπτωση να έχετε απώλειες και θα πιεστείτε πολύ για να καλύψετε τις τρέχουσες υποχρεώσεις σας.


zografisto.blogspot.com: Δάνειο βίλλας Ζωγράφου : Ματ του Καλλίρη. Ξερός ο τίμιος John στο δημοτικό συμβούλιο\nΔάνειο βίλλας Ζωγράφου : Ματ του Καλλίρη. Ξερός ο τίμιος John στο δημοτικό συμβούλιο\nΠολύ σημαντική εξέλιξη στο θέμα του δανείου για τη βίλλα Ζωγράφου. Ο Δήμαρχος Κώστας Καλλίρης διάβασε στη συνεδρίαση του Δημοτικού Συμβουλίου το περιεχόμενο της νομοθετικής πράξης του Προέδρου της δημοκρατίας που δημοσιεύτηκε στο ΦΕΚ σύμφωνα με την οποία το Ελληνικό δημόσιο αναλαμβάνει να εξοφλήσει στην Αυστριακή τράπεζα το δάνειο για λογαριασμό του Δήμου. Έτσι ,ανέφερε ο Δήμαρχος, ο Δήμος απαλλάσσεται από τη σχέση του με την Αυστριακή τράπεζα και πλέον συνομιλεί με το ελληνικό κράτος. Σύμφωνα πάντα με τη νομοθετική πράξη η υποχρέωση του δήμου μεταφέρεται προς το κράτος το οποίο με τη σειρά του θα παρακρατεί τα οφειλόμενα από τους Κεντρικούς Αυτοτελείς Πόρους (ΚΑΠ), την κρατική δηλαδή επιχορήγηση προς το Δήμο. Η εξέλιξη αυτή είναι η καλύτερη δυνατή αφού δεν αποκλείει ,απεναντίας ενισχύει, την πιθανότητα να επιστρέψει ο Δήμος με πολύ ευνοϊκότερους όρους το ποσό του δανείου προς το ελληνικό δημόσιο. Άλλωστε, όπως αναφέρεται στη νομοθετική πράξη, οι λεπτομέρειες της εξόφλησης θα ρυθμιστούν με κοινή απόφαση των υπουργών Οικονομικών και Εσωτερικών γεγονός που αφήνει στο δήμο σημαντικά περιθώρια διαπραγμάτευσης και διεκδίκησης των καλύτερων δυνατών όρων (ύψος καταβολών, χρόνος εξόφλησης κλπ).\nΕκείνο που επίσης είναι πολύ σημαντικό και αναφέρεται με ιδιαίτερη σαφήνεια στην εν λόγω νομοθετική πράξη είναι ότι η προβλεπόμενη ρύθμιση – εξόφληση σε καμία περίπτωση δεν απαλλάσσει οποιονδήποτε από πιθανές ποινικές ευθύνες στο θέμα του δανείου.\nΑκολούθως αναγνώστηκε η επιστολή απάντησης του Υπουργού Εσωτερικών κου Καστανίδη προς τον επερωτώντα βουλευτή Χρήστο Πρωτόπαπα σχετικά με την υπόθεση του δανείου όπου αφού αποσαφηνίζεται ότι ολοκληρώνονται οι προβλεπόμενες διαδικασίες για την εκ μέρους του Υπουργείου αποστολή των ερωτημάτων που είχε υποβάλει ο Δήμος προς το Νομικό Συμβούλιο του κράτους, τονίζεται με έμφαση ότι το ύψος των ΚΑΠ καθορίζεται από το Υπουργείο μετά από γνωμοδότηση της ΚΕΔΚΕ, το θεσμικό δηλαδή όργανο εκπροσώπησης των δήμων. Αυτό αποτελεί σημαντική παράμετρο αφού η ΚΕΔΚΕ έχει τη δυνατότητα, στο πλαίσιο των αρμοδιοτήτων της, να απαιτήσει ειδική μεταχείριση (αύξηση των ΚΑΠ, επιμήκυνση του χρόνο εξόφλησης κλπ) από το υπουργείο Εσωτερικών.\nΤέλος ο υπουργός τονίζει και αυτός σε ιδιαίτερη παράγραφο της απαντητικής του επιστολής ότι η νομοθετική πράξη δεν απαλλάσσει κανέναν από ενδεχόμενες ποινικές ευθύνες για πράξεις και παραλείψεις του στην υπόθεση του δανείου.\nΌλα αυτά αποτελούν σημαντικές εξελίξεις αφού αλλάζουν τα δεδομένα υπέρ του δήμου και θέτουν νέες προϋποθέσεις. Ένα δυστυχώς δεν αλλάζει. Το άκουσες τίμιε John ; Δεν απαλλάσσεται , ναι δυστυχώς δεν απαλλάσσεται κανείς από τις ενδεχόμενες ποινικές ευθύνες. Το γράφει φαρδιά πλατιά στη νομοθετική πράξη του Προέδρου της δημοκρατίας. Και με τη βούλα κινδυνεύεις δηλαδή. Ας πρόσεχες τίμιε John. Ας πρόσεχες…\nΑναρτήθηκε από ΕΔΩ ΖΩGRAFOS στις 11:32 μ.μ.\nΔάνειο βίλλας Ζωγράφου : Ματ του Καλλίρη. Ξερός ο ...\nΟ φασίστας είναι πάντοτε φασίστας\nΕλεύθερο internet φάντασμα.\nΓια την περίπτωση "Λαμπρακόπουλου"...\nΛίγο πριν το πέναλτι\nΨάχνονται όλοι μέσα στο κατακαλόκαιρο...\nΚαλό ταξίδι Σάκη Πεπονή\nΚάτι μυρίζει έντονα. Μυρίζει μίζα και αρπαχτή\nO Καραγκιόζης top class !\nΚλητήρας με Master στη συντήρηση έργων τέχνης...


Κυπριανός Χριστοδουλίδης: Οι κατασκευασμένες κρίσιμες ιστορικές συγκυρίες\n(Νεότερη επεξεργασία 07/08/2014)\nΟι γνωστοί εταίροι και σύμμαχοι, αφού μας έβαλαν το βρόχο των δανείων και μας περικύκλωσαν από εχθρούς, έρχονται τώρα με τους τέσσερις Μητροπολίτες της Θράκης να μας πουν "έχουν γνώση οι φύλακες". Και τι γνωρίζουν ; Ότι ζούμε σε κρίσιμες ιστορικές συγκυρίες. Και ποιους φυλάσσουν, εμάς ή τους εγκληματίες "σύμμαχους και εταίρους" ; Προφανώς όχι εμάς, αλλά τους δολοφόνους μας. Αυτό είναι το ποιμαντικό τους καθήκον και η φιλοπατρία τους, προς ένα λαό και μια χώρα- κατοικητήριο των μαχητών του Ισλάμ και κατηχητήριο της ιδεολογίας του "ένας θεός για όλους". Η εντολή είναι να αγαπάμε τους εχθρούς μας και τους αγαπάμε. Όχι όμως όταν μας ζητούν να ανταλλάξουμε την Αγάπη με τη δική τους κάλπικη και εκ πλαστογραφίας αγάπη.\nΚαι ποία η γνώση των φυλάκων, θα ρωτούσε ο αφελής. Την απάντηση, έμμεσα και όχι άμεσα, μας την δίνουν οι τέσσερις «μηδέν από του χρέους μη κινούντες» μητροπολίτες. Διαβάστε τι γράφουν : " έχουμε πλήρη συναίσθηση των ποιμαντικών μας ευθυνών καθώς και της κρισίμου ιστορικής συγκυρίας στην οποία βρισκόμαστε". Τι θέλουν να πουν ; Ότι οι ποιμαντικές τους ευθύνες τους υποχρεώνουν να προσαρμοστούν στις κρίσιμες ιστορικές συγκυρίες στις οποίες βρισκόμαστε.\nΈνθετο, κάποια Σχόλια\nΛάθος και ιδού τα επιχειρήματα των μητροπολιτών του εκτουρκισμού :\nΕλπίζουμε ότι η επιστημονική κατάρτιση επί θρησκευτικών ζητημάτων και πολιτισμού των μουσουλμάνων διδασκάλων και θεολόγων, εντός του κοινού θησαυρού, της πνευματικής και ιστορικής κληρονομιάς του τόπου μας, θα έχει ευμενείς επιπτώσεις για όλους και θα προωθήσει την καλλιέργεια και το πνεύμα του αμοιβαίου σεβασμού μεταξύ των θρησκευτικών κοινοτήτων μας. Ως ποιμένες της Εκκλησίας πού υπηρετούμε τη διδασκαλία της Ευαγγελικής Αγάπης, βλέπουμε στο πρόσωπο κάθε ανθρώπου χαραγμένη την εικόνα του Θεού.\nΜιλούν για κοινό θησαυρό της πνευματικής και ιστορικής κληρονομιάς του τόπου μας, ελπίζοντας να έχει το τμήμα ισλαμικών σπουδών ευμενείς επιπτώσεις για όλους. Φάνηκαν και λιγάκι έξυπνοι, απέφυγαν να γράψουν : "Ο κοινός θησαυρός της πνευματικής και ιστορικής ΜΑΣ κληρονομιάς". Θα ήταν ρατσιστικό αυτό. Πήγαν το ΜΑΣ παρακάτω, στον τόπο μας, όπου τόπος μας δεν είναι άλλος από τον πλανήτη Γη. Οι οδηγίες του χριστιανικού Σιωνισμού - έχουμε και από αυτόν, όσοι δεν το γνωρίζετε - τηρούνται αυστηρά. Παράλληλα, τηρείται και η βλακεία, όπως : "ο κοινός θησαυρός της πνευματικής και ιστορικής κληρονομιάς του τόπου μας". Αλλά ο τόπος είναι εντελώς αφύσικο να παράγει τον θησαυρό (sic) της οποιασδήποτε πνευματικής και ιστορικής κληρονομιάς. Ο άνθρωπος, οι άνθρωποι παράγουν αυτό τον θησαυρό και όχι ο τόπος. Πρώτα φτιάχτηκε ο τόπος (η Γη) και στο τέλος εγκαταστάθηκε ο άνθρωπος. Πρώτα φτιάχνουμε ένα σπίτι και μετά βάζουμε μέσα τον άνθρωπο. Είναι έτσι, ή δεν είναι, όσοι επικαλείσθε απερίσκεπτα το "«έχουσι γνώσιν οι φύλακες» ;\nΑναρτήθηκε από Kyprianos Christodoulides στις 1:11 μ.μ.


Τους πήρε χαμπάρι και ο Δημήτρης Παναγιωτάρας! - Ilia.news\nΤους πήρε χαμπάρι και ο Δημήτρης Παναγιωτάρας!\nΠαρελθόν για τη Δημοτική Αρχή Ήλιδας και… ο Δημήτρης Παναγιωτάρας!\nΜία ακόμα, και αυτή τη φορά πολύ βαριά, απώλεια μετρά η Δημοτική Αρχή Ήλιδας, αφού, ένας από τους παλαιότερους και στενότερους συνεργάτες του Γιάννη Λυμπέρη, ο Δημήτρης Παναγιωτάρας, υπέβαλε την παραίτησή του τόσο από πρόεδρος όσο και από μέλος του Συμβουλίου Κοινότητας Αμαλιάδας.\nΣύμφωνα με πληροφορίες, ο κ. Παναγιωτάρας στο κείμενο της παραίτησής του επικαλείται προσωπικούς λόγους, δηλώνοντας παράλληλα ότι παραμένει ενεργός δημότης.\nΕίναι κοινό μυστικό ωστόσο ότι το «γυαλί» ανάμεσα στον πρόεδρο του Συμβουλίου της Κοινότητας Αμαλιάδας και τη Δημοτική Αρχή Ήλιδας είχε «ραγίσει» εδώ και καιρό καθώς, κανένα από τα σχέδια, τον προγραμματισμό, το όραμα του Συμβουλίου δεν βρήκε… «ανταπόκριση» και βοήθεια από την Δημοτική Αρχή…\nΣύμφωνα με τις πρώτες πληροφορίες (αφού πρέπει να συνεδριάσει πρώτα το Συμβούλιο της Κοινότητας Αμαλιάδας) τη θέση του προέδρου ενδέχεται να αναλάβει ο κ. Δημήτρης Αδαμόπουλος, ενώ τη κενή θέση στο Συμβούλιο ενδέχεται να καλύψει ο πρώτος επιλαχών, στην προκειμένη περίπτωση ο κ. Διονύσιος Δούλος.\nΠροηγούμενο άρθροΓ΄ Εθνική: Επιθυμία Ζαγοράκη για πλάνο τριετίας-Ποιές αλλαγές έρχονται-Πώς θα είναι ο όμιλος των ηλειακών ομάδων\nΕπόμενο άρθροΑίας: Ευχαριστεί Αστέρα και Νίκη-Επιστρέφει τους δανεικούς


Ευκαιρία για το -1 – apoel.net\nΑρχική/ΕΙΔΗΣΕΙΣ/Ευκαιρία για το -1\nΕυκαιρία για το -1\nΗ νέα απρόσμενη από κάθε άποψη απώλεια βαθμών της Ανόρθωσης ήταν το highlight των χτεσινών αγώνων. Σήμερα πρέπει να είναι η μεγάλη νίκη του ΑΠΟΕΛ μέσα στο ΓΣΖ που θα μειώσει τη διαφορά στον ένα βαθμό. Ο βαθμός δυσκολίας του αγώνα μας είναι μεγάλος αλλά εξίσου ακόμα μεγαλύτερο είναι και το κίνητρο. Η ευκαιρία που μας δόθηκε δεν πρέπει να περάσει ανεκμετάλλευτη αφού όλα συνηγορούν ότι η πρωτοπόρος δεν θα αντέξει την πίεση και τη δυναμική της ομάδας μας. Οι φαινομενικά εύκολοι αγώνες ανήκουν στο παρελθόν και από σήμερα ξεκινούν οι πραγματικά δύσκολοι μέσα από τους οποίους η ομάδας μας καλείται να κάνει τα λόγια πράξεις. Ο αγώνας με την Αεκ είναι ο πρώτος από μια σειρά ντέρμπι με τα οποία θα κλείσει η κανονική διάρκεια του πρωταθλήματος και θα κρίνει πολλά σε σχέση και με τα play offs.\nΟι επιστροφές των τραυματιών, η πλήρης ενσωμάτωση των Μπέκμαν και Μπιτόν καθώς και η αποφασιστικότητα όλων στον Αρχάγγελο να παλέψουν με όλες τους τις δυνάμεις είναι τα στοιχεία που πρέπει να παίξουν καταλυτικό ρόλο έτσι ώστε να παίξουμε επιτέλους καλά και να πάρουμε τη ρεβάνς από την ήττα του πρώτου γύρου μέσα στο σπίτι μας.\nΕίναι δύσκολο να πει κάποιος με βεβαιότητα τι θα αποφασίσει να πράξει ο Γιοβάνοβιτς. Βλέποντας και την εικόνα της ομάδας στον αγώνα με την Άχνα δεν μπορεί να αποκλειστεί τίποτα όσον αφορά τη μεσοεπιθετική λειτουργία της ομάδας. Ο Μπενασούρ που είναι ο μόνος που μπορεί να θεωρηθεί «δεκάρι» ήταν τραγικός στον τελευταίο αγώνα και έγινε αλλαγή στο ημίχρονο. Το ότι η ομάδα λειτούργησε καλύτερα με διάταξη 4-4-2 και τους Μπιτόν-Μπουντιμίρ μπροστά είναι κάτι που σίγουρα θα βάζει σε σκέψεις τον προπονητή.\nΜαντούκα και Μπέκμαν θα καλύψουν τα δυο άκρα αλλά και πάλι έχει σημασία σε ποια πλευρά θα αγωνιστεί ο καθένας. Ο Γιοβάνοβιτς επιμένει να βάζει τον Μαντούκα δεξιά με τη λογική του ότι θα συγκλίνει κάτι όμως που σπάνια συμβαίνει.\nΜοράις και Πίντο έχουν προβάδισμα για τις θέσεις στον άξονα της μεσομαμυντική γραμμής και από την απόδοση τους θα κριθούν πολλά ιδιαίτερα αν δεν προτιμηθεί διάταξη με ενισχυμένο κέντρο. Στην άμυνα το ερωτηματικό αφορά το κατά πόσο θα κριθεί έτοιμος για επιστροφή στο αρχικό σχήμα ο Σέρτζιο κάτι που θεωρείται και το πιθανότερο σενάριο.\nΠροηγούμενο Πως θα παίξουμε καλύτερα;\nΕπόμενο Χιώτης ή Κίσσας;


Τζέιμς Γιονγκ Χάου 1899 – 1976 | Time For Good News\nHome Κεντρική Τζέιμς Γιονγκ Χάου 1899 – 1976\nΚινεζοαμερικανός διευθυντής φωτογραφίας, από τους κορυφαίους και επιδραστικότερους στην ιστορία του κινηματογράφου. Ο Τζέιμς Γιονγκ Χάου ήταν μετρ στην χρήση της σκιάς και ένας από τους πρώτους, που χρησιμοποίησαν την εστίαση βάθους κατά τέτοιο τρόπο ώστε τα κοντινά και τα μακρινά πλάνα να παραμένουν νεταρισμένα (καθαρά).\nΓεννήθηκε στις 28 Αυγούστου 1899 στην πόλη Ταϊσάν της νοτιοδυτικής Κίνας και σε ηλικία 5 ετών μετακόμισε με τα λοιπά μέλη της οικογένειά τους στις ΗΠΑ, όπου ο πατέρας του εργαζόταν στην κατασκευή του σιδηροδρομικού δικτύου. Στα εφηβικά του χρόνια ασχολήθηκε με την πυγμαχία και στην συνέχεια έκανε διάφορες δουλειές για να επιβιώσει.\nΚατά τη διάρκεια της παραμονής του στο Λος Άντζελες δούλεψε σε ένα στούντιο παραγωγής κινηματογραφικών ταινιών και διδάχθηκε πολλά από τα μυστικά της εβδόμης τέχνης. Οφείλει πολλά στον διάσημο σκηνοθέτη Σεσίλ ΝτεΜιλ, που εκτίμησε την «ματιά» του και τον προσέλαβε ως βοηθό κάμεραμαν. Για να συμπληρώνει το εισόδημά του φωτογράφιζε σταρ του Χόλιγουντ.\nΓρήγορα, ανέβηκε την ιεραρχία του επαγγέλματός του και κατά την διάρκεια των δεκαετιών του 1930 και του 1940 ήταν ένας από τους πιο περιζήτητους διευθυντές φωτογραφίας στο Χόλιγουντ. Συνολικά γύρισε 130 ταινίες και προτάθηκε 10 φορές για Όσκαρ. Κέρδισε δύο: το 1955 για την ταινία του Ντάνιελ Μαν «Το Στιγματισμένο Ρόδο» («The Rose Tattoo») και το 1963 για το γουέστερν του Μάρτιν Ριτ «Άγριος σαν Θύελλα» («Hud»).\nΣτην προσωπική του ζωή, ήταν νυμφευμένος από το 1937 με την συγγραφέα και κριτικό λογοτεχνίας Σονόρα Μπαμπ (1907-2005), αλλά ο γάμος τους αναγνωρίστηκε μόλις το 1948, καθώς μέχρι τότε απαγορεύονταν οι διαφυλετικοί γάμοι στην πολιτεία της Καλιφόρνιας. Την δεκαετία του 1950, κατά την εποχή του λεγόμενου «Ερυθρού Τρόμου» και του επακολουθήσαντος Μακαρθισμού, ο Χάου βρέθηκε στον προθάλαμο των »μαυροπινακισμένων» του Χόλιγουντ, εξαιτίας της πολιτικής δραστηριότητας της συζύγου του, η οποία προσφέρθηκε να μεταναστεύσει στο Μεξικό για να μην προκαλέσει προβλήματα στην καριέρα του.\nΟ Τζέιμς Γιονγκ Χάου πέθανε στις 12 Ιουλίου 1976 στο Χόλιγουντ, σε ηλικία 76 ετών.\nPrevious PostΕΚΕΑ: ΠΡΙΝ ΜΠΕΙΣ ΣΤΟ ΠΛΟΙΟ… ΚΑΝΕ CHECK-IN ΣΤΗΝ ΕΘΕΛΟΝΤΙΚΗ ΑΙΜΟΔΟΣΙΑ! Next PostNewsletter: Όλες οι ειδήσεις που πρέπει να ξέρεις μέχρι τώρα 11/7


Η καθηγήτρια του ΕΚΠΑ Αθηνά Λινού, μιλώντας στην εκπομπή «Καλημέρα Ελλάδα» του ΑΝΤ1, ερωτήθηκε για την αποτελεσματικότητα και τους τυχόν κινδύνους των εμβολίων. «Το εμβόλιο των Pfizer – BioNTech φαίνεται ότι έχει αποτελεσματικότητα άνω του 90% - 95%. Αυτό σημαίνει ότι μόνο ένα 5% που θα το κάνει δεν θα αποκτήσει ανοσία» σημείωσε αρχικά.\nΗ κυρία Λινού υποστήριξε ότι τα μέχρι στιγμής στοιχεία δείχνουν ότι δεν έχουν σοβαρές παρενέργειες, πέρα από έναν τοπικό πόνο και μια αίσθηση κόπωσης την πρώτη εβδομάδα. «Οι σοβαρές παρενέργειας, αν αυτές υπάρχουν, σε όλα τα εμβόλια παρουσιάζονται στους δυο πρώτους μήνες» είπε στη συνέχεια, προσθέτοντας ότι τα τελευταία στοιχεία της Moderna, που παρακολούθησε τους εθελοντές επί τρεις μήνες, δείχνουν ότι «(μέχρι τους 3 μήνες) πως δεν έχει παρενέργειες και πως υπάρχουν αντισώματα, είναι δηλαδή αποτελεσματικό το εμβόλιο».\nΗ Αθηνά Λινού επανέλαβε σε εκείνο το σημείο ότι το εμβόλιο δεν μπορεί να επηρεάσει το DNA του ανθρώπου, επισημαίνοντας ότι «δεν αλλάζει τον γενετικό κώδικα, αυτό που κάνει είναι να καθοδηγεί τα κύτταρα να παράξουν αντισώματα».\nΣύμφωνα με την καθηγήτρια Λινού, «αυτό που πρέπει πλέον να μας απασχολεί σε ό,τι αφορά το εμβόλιο είναι η διαδικασία. Βλέπουμε ότι στην Αγγλία θα γίνει σε γήπεδα, ώστε να εξασφαλιστεί η ελάχιστη ανθρώπινη επαφή στους εμβολιασμούς. Καθώς υπάρχει κίνδυνος με τους συνωστισμούς στον εμβολιασμό να προκληθεί νόσος. Αυτό είναι κάτι που πρέπει να το λάβει υπ’ όψιν της σοβαρά η Πολιτεία. Στη χώρα μας έχουμε τέτοιες δυνατότητες. Εχουμε γήπεδα, πάρκινγκ μεγάλα σε εμπορικά κέντρα και σε διόδια, απ’ όπου οι πολίτες περνούν με το αυτοκίνητο και θα αποφεύγεται ο συνωστισμός» εξήγησε.\nΗ καθηγήτρια υπενθύμισε ότι η ανοσία αναπτύσσεται δυο εβδομάδες μετά τον εμβολιασμό. «Πριν κάνω τη δεύτερη δόση, ναι υπάρχει πιθανότητα νόσησης. Γι’ αυτό χρειάζεται επαγρύπνηση και τήρηση των μέτρων για ενάμιση μήνα μετά την πρώτη δόση του εμβολίου» ανέφερε καταλήγοντας.


Καθολικός ιερέας: Η παιδεραστία δεν σκοτώνει, οι αμβλώσεις το κάνουν - Kliktv.gr\nΚαθολικός ιερέας: Η παιδεραστία δεν σκοτώνει, οι αμβλώσεις το κάνουν\n14 Φεβρουαρίου 2020 075\nΣάλο έχουν προκαλέσει οι δηλώσεις ενός ιερέα της Καθολικής Εκκλησίας στο Rhode Island των ΗΠΑ, ο οποίος υποστηρίζει πως η έκτρωση είναι περισσότερο ειδεχθής από την παιδοφιλία.\nΣύμφωνα με το CNN, την περασμένη βδομάδα ο ιερέας Richard Bucci καταδίκασε τους νομοθέτες που υποστηρίζουν τη διάταξη για τις εκτρώσεις, λέγοντας, μάλιστα, πως η εκκλησία θα πρέπει να τους αρνηθεί τη μετάληψη.\nΑκόμα, ισχυρίστηκε ότι η έκτρωση είναι χειρότερη της παιδοφιλίας.\nΣε συνέντευξή του στο WJAR, ο Bucci τόνισε ότι αν και η κακοποίηση είναι μία «φρικτή πράξη», η σύγκριση μεταξύ της παιδοφιλίας και της έκτρωσης είναι άδικη, γιατί περισσότερα παιδιά έχουν σκοτωθεί από εκτρώσεις παρά από κακοποίηση.\n«Δεν μιλάμε για κανένα άλλο ηθικό ζήτημα, όπου κάποιοι μπορεί να κάνουν σύγκριση μεταξύ της παιδεραστίας και της άμβλωσης. Λοιπόν, η παιδεραστία δεν σκοτώνει κανέναν ενώ η έκτρωση το κάνει», είπε χαρακτηριστικά ο ιερέας.\nΜάλιστα, είπε πως κανείς δεν πρέπει να εκπλήσσεται από τη θέση του, καθώς η κατήχηση της Ρωμαϊκής Καθολικής Εκκλησίας έχει αυτή τη θέση για τη στιγμή της σύλληψης, ότι δηλαδή τα αγέννητα παιδιά έχουν τα θεμελιώδη ανθρώπινα δικαιώματα.\nΗ άμβλωση, σύμφωνα με τη Καθολική Εκκλησία, είναι «εντονότατα αντίθετη στον ηθικό νόμο», ωστόσο το 2016 ο Πάπας Φραγκίσκος έδωσε άδεια επ’ αόριστον στους ιερείς να συγχωρούν τις αμβλώσεις, αν και παρέμεναν «σοβαρό αμάρτημα».\nΟ Bucci απαγόρευσε σε 40 νομοθέτες να κοινωνήσουν στην ενορία του και να γίνουν ανάδοχοι, επειδή υποστηρίζουν το νόμο για το δικαίωμα στις αμβλώσεις στις ΗΠΑ.\nΑργότερα, ο ιερέας δήλωσε πως θα μπορούσε να έχει εκφραστεί διαφορετικά και τόνισε πως γνωρίζει πολύ καλά ότι τα θύματα της σεξουαλικής κακοποίησης υποφέρουν.\n«Θα έπρεπε να είχα καταστήσει σαφές ότι το άτομο που έχει υποστεί σεξουαλική κακοποίηση υποφέρει. Ιδιαίτερα ένα παιδί που εμπιστεύεται την πίστη, είτε πρόκειται για ιερέα, είτε για ραβίνο, για θείο είτε για γονέα. Αυτό είναι απόλυτο», υπογράμμισε.\nΤο Διαβάσαμε Καθολικός ιερέας: Η παιδεραστία δεν σκοτώνει, οι αμβλώσεις το κάνουν


Raps N' Drugz: Fullface - Λίγο πριν (Πράξη πρώτη)\nRaps N' Drugz\nΓαμημένη ντισκόμπαλα. Δεν ξενερώνω ποτέ. Αυτή η μαλακία το Welcome δεν βγαίνει...\nFullface - Λίγο πριν (Πράξη πρώτη)\n9:46 π.μ. | Ετικέτες Κριτικές\nΔεκέμβρης 2010, κάπου λίγο πριν απ'όλα... Όπως μας υποσχεθήκανε και οι FullFace το πολυαναμενόμενο υλικό έφτασε "Λίγο Πριν" στα χέρια μας.\nΜετά από μια πρώτη ακρόαση το μόνο που μπορούμε να πούμε είναι ότι απλά πρέπει να το ακούσετε... Αυτή είναι η διαδικτυακή έκδοση του cd μιας και το τυπωμένο, το οποίο θα κυκλοφορήσει μέχρι το τέλος του χρόνου, θα περιέχει 5 κομμάτια επιπλέον.\nΛίγο πριν λοιπόν...\nΈτυχε για καλή μου τύχη να είμαι μέσα στο forum του Hiphop.gr 5 η ώρα, και έτσι ήμουν από τους πρώτους που ακούσανε το σιντί των Fullface. Ήταν κάπου στους 10 online, έτσι από τους 5 που κατέβασαν ήμουν μέσα σε αυτούς. Κατέβηκε αρκετά γρήγορα...Πάλι καλά...\nΛοιπόν, αρχίζουμε από το πρώτο κομμάτι. Σπάνια ακούω Intro που είναι απο ελληνικές παλιές σειρές, ωστόσω το συγκεκριμένο με κράτησε (ίσως να ήταν και η ώρα που ήμουν κάπως πιο χαλαρός). Πέρασε αρκετά ευχαριστα. Πάμε στο 2ο κομμάτι που λέγεται "1000 προβλήματα". Μπαίνει γαμάτα, ωραία παραγωγή και χωρίς να το καταλάβω παίζει να έφαγε 10 repeat. Μας λέει για τα προβλήματα που υπάρχουν στην σημερινή κοινωνία (όπως λέει και ο τίτλος του), και για τις διάφορες δυσκολίες που πρέπει να αντιμετωπίσουμε, όπως επίσης και διάφορα περιστατικά μαζί με το δίδαγμα του κομματιού, που λέει να εκτιμάμε όσα έχουμε. Πολύ γαμάτο κομμάτι,αλλά που να ήξερα ότι τα επόμενα ήταν καλύτερα... Το επόμενο κομμάτι λέγεται "Μια Κυριακή". Πολύ ωραία παραγωγή, και έξυπνες μεταφορές και στίχοι, που μου πήρε αρκετά repeat για να καταλάβω τι λένε. Το αστείο είναι ότι το 'χα αφήσει να παίζει και χωρίς να προσέχω τους στίχους κατάλαβα τι λέει (κυρίως από το κουπλέ του "Τσάκαλου"). Γενικά,όλο αυτό είναι μια μεταφορά για την κατάντια του Hip Hop, και για το ίδιο το Hip Hop. Το κομμάτι λέει και άλλα αρκετά, τα οποία όμως δεν θα τα γράψω.. Αξίζει να το ακούσετε. Πάμε στο 4ο κομμάτι, "Δεν σε μισώ". Ακούμε την εισαγωγή από Tiny και Iratus. Μπαίνει γαμάτα. Το συγκεκριμένο κομμάτι με λίγα λόγια μας λέει για κάποιον (ή κάποια) που δεν αξίζει ούτε να τον μισήσει κάποιος από τους 2 mc's, γιατί πολύ απλά δεν ασχολούνται. Πολύ ωραία παραγωγή, από τις αγαπημένες μου. Ωραίοι στίχοι, και το κουπλέ που μου κόλλησε στο μυαλό είναι το τελευταίο με ατάκες "Ευχαριστώ για όλες τις μπάρες εδώ, τόσο ξεκούραστα είχα να γράψω καιρό " και "Ήθελα support και βρήκα εσένα απλά την τέλεια γυναίκα, με περισσότερα ψυχολογικά και από μένα". Απλά γάμησε. Ας πάμε παρακάτω. Στην εναλλαγή των 2 τραγουδιών ήμουν σίγουρος ότι όλα τα κομμάτια αξίζαν. Κανένα δεν άξιζε να φάει skip. 5ο κομμάτι, "Εφιάλτες" λέγεται, και έχει συνεργασία με 12ο Πίθηκο... Τρελή παραγωγή, και ανατριχιαστικοί στίχοι που σε κρατάνε να ακούσεις το κομμάτι. Ο 12ος στο συγκεκριμένο δίνει ρέστα. Επόμενο track, "Το λάθος". Στο συγκεκριμένο είναι σόλο ο Tiny, και έχει κάνει πολύ καλή δουλειά στο κομμάτι. Απίθανη παραγωγή, μου θυμίζει τα κομμάτια που υπήρχαν στο σόλο σιντί του. "Νούμερο 1" το επόμενο, κινείται σε battle ύφος, αν και το κάνει πολύ χαλαρά, χωρίς "αμερικάνικες" παραγωγές, ούτε βαρύ στίχο και πολλές βρισιές. Αρκετά ωραίο και αυτό, γάμησε για άλλη μια φορά η παραγωγή, από τις καλύτερες του δίσκου πιστεύω...\nΣυνεχίζουμε με το 8ο κομμάτι, "Η καλοσύνη πέθανε". Το έχουμε ακούσει και αυτό πριν βγει το cd, πολύ ωραίο τραγούδι, που έχει πολλές αλήθειες. Στίχοι όπως "Η καλοσύνη πέθανε στο όπλο ενός μπάτσου, που εκπυροσοκρώτησε λίγο πιο πάνω από την Κολιάτσου" είναι απλά ανατριχιαστικοί. Αν το ακούσετε με μια πρώτη ματιά λέει για την κακία των ανθρώπων, που δεν έχει πια κανένας καλές προθέσεις πια. Στην συνέχεια το κομμάτι θα αποκαλύπτει λίγα λίγα αυτά που κρύβει. Κομμάτι από τα λίγα που όντως μας κάνει να σκεφτόμαστε αυτά που μας λέει. Βγάζει ωραία συναισθήματα.Το κομμάτι που ακολουθεί λέγεται "Όλα τα λεφτά" με συμμετοχή Killah P. Δεν θα έλεγα ότι με εντυπωσίασε, είχε ευχάριστο beat άν και κάπως μονότονο.Ωραίοι στίχοι παρ'όλα αυτά. Το κομμάτι αφηγείται ένα σκηνικό στο οποίο αν οι 2 mc's είχαν όλα τα λεφτά του κόσμου, τι θα κάνανε με αυτά. Τέσπα,αρκετά καλό αν και δεν με ενθουσίασε. Κομμάτι 10ο, "Η μικρή αγάπη".. Άλλο ένα μεταφορικό τραγούδι, το οποίο στην αρχή σου δίνει την εντύπωση ότι λέει για ένα κοριτσάκι με όνομα "Αγάπη". Στην ουσία λέει για την αγάπη που έχει χαθεί και πως όλοι μπορούμε να την βρούμε σε διάφορες στιγμές της ζωής μας. Πολύ ωραίοι στίχοι,με νόημα. Ας ξεγύγουμε λίγο όμως από το συγκεκριμένο θέμα, πηγαίνοντας σε διαφορετικό κομμάτι. 11ο track, με όνομα "Δεν έχουν". Πραγματικά, δεν με ξετρελαίνει το τραγούδι, αν και έχει έξυπνα punchlines και ωραία παραγωγή. Τίποτα περισσότερο, τίποτα λιγότερο,ίσως το ότι δεν γουστάρω τόσο είναι ο πήχης που έχει στηθεί στον δίσκο, που είναι πραγματικά πολύ υψηλός, και πάλι ίσως εγώ δεν νιώθω το κομμάτι, χωρίς να είναι απαραίτητα κακό. Ακολουθεί το "Άκρως ερωτικό", το οποίο από την αρχή προμηνύει τον χαβαλέ που έρχεται. Από τα καλύτερα κομμάτια του δίσκου. Το θέμα του κομματιού είναι το κέρατο και οι γκόμενες, στις όποιες καταστάσεις οι τύποι που ραπάρουν δείχνουν ότι τις γράφουν στα αρχίδια τους, λέγοντας ότι τους ήρθε γέλιο παρά να μουνοκλάψουν που τους κεράτωσαν. Το σκηνικό είναι απλό. Οι 2 mc's με διαφορετικές εμπειρίες, ο 1ος με την μία γκόμενα που έβγαινε με τον άλλον και ο 2ος με την πουστιά που έπαιξε η γκόμενα... Το 1ο μου άρεσε πιο πολύ, απλά ακούστε το.. Η παραγωγή χαβαλετζίδικη,όπως αρμόζει και στο κομμάτι και η ερμηνεία ξεκαρδιστική. Πολλοί θα το αποκαλούσανε "Diss στον Sanjuro", όπως και να 'χει είναι το γιατρικό του πονεμένου. Πιο μετά έχουμε το "Κάνω μπαμ", κομμάτι από τα λίγα που υπάρχουνε, παραγωγή που γαμεί και δέρνει, ρεφρέν που μένει στο μυαλό. Οι συμμετοχές αρκετά καλές (Mistah Rude & Θανάσιμος,εξου και ο στίχος για τον Πειραιά) που κρατάνε ψηλά το battle θέμα του τραγουδιού. Απίθανο κομμάτι. Και τέλος,έχουμε το ομότιτλο "Λίγο πριν", το οποίο σπέρνει, πολύ ωραία παραγωγή και στίχοι μαζί με την γαμάτη ερμηνεία, μας κάνουν ένα τρελό κομμάτι απ'όλες τις απόψεις. Κάτι ξέραν που το κρατήσανε για τέλος. Το ρεφρέν επικρατεί στο παρών κομμάτι, επίσης πολύ καλό flow.\nΤώρα που τελείωσε το άλμπουμ, μετά από 2 μέρες ακρόασης περίπου, πιστεύω ότι είναι από τα καλύτερα cd του 2010 (τα καλύτερα έρχονται στο τέλος, όπως είδατε στο προηγούμενο κομμάτι). Πολύ καλοστημένη δουλειά, τα κομμάτια περιττό να πω ότι δεν φάγανε καθόλου skip.. Ταιριάζανε απόλυτα το ένα με το άλλο στην σειρά. Ρεσπέκτ λοιπόν στους Fullface, για ένα σιντί που θα το ακούμε για πολύ καιρο, και ελπίζω επίσης να το σχολιάζουμε μέχρι τότε.\n4)Δεν σε μισώ\n8)Η καλοσύνη πέθανε\n9)Όλα τα λεφτά\n10)Η μικρή Αγάπη\nΓενική βαθμολογία: 8,5\nΈνα πολύ καλοδουλεμένο σιντί, το οποίο αν δεν έχετε κατεβάσει είναι must\nΑναρτήθηκε από Raps N Drugz\nCopyright 2010 Raps N' Drugz. All rights reserved. Κριτικές και ανταποκρίσεις.


Συνεργασία ΜΟΤΟΡ ΟΙΛ – ΓΕΚ ΤΕΡΝΑ | Επένδυση ύψους 375 εκατ. ευρώ στην Κομοτηνή - TravelSpot\nΣυνεργασία ΜΟΤΟΡ ΟΙΛ – ΓΕΚ ΤΕΡΝΑ | Επένδυση ύψους 375 εκατ. ευρώ στην Κομοτηνή\nΗ τεχνολογία του κύριου εξοπλισμού που έχει επιλεγεί για το Σταθμό είναι η πλέον σύγχρονη και θα οδηγήσει σε πολύ υψηλούς βαθμούς συνολικής καθαρής απόδοσης. Στόχος είναι η κατασκευή της νέας μονάδας να ξεκινήσει εντός του 2021, ώστε να τεθεί σε εμπορική λειτουργία στις αρχές του 2024.\nΤις εργασίες κατασκευής θα αναλάβει η ΤΕΡΝΑ.\nΟ Όμιλος ΜΟΤΟΡ ΟΙΛ είναι ένας σύγχρονος ενεργειακός όμιλος με ηγετικό ρόλο στον κλάδο διύλισης αργού και εμπορίας προϊόντων πετρελαίου στην Ελλάδα και την ευρύτερη περιοχή της Ανατολικής Μεσογείου.\nO Όμιλος έχει παρουσία στον τομέα της ηλεκτρικής ενέργειας και του φυσικού αερίου μέσω της θυγατρικής NRG Supply and Trading S.A., η οποία είναι ένας ολοκληρωμένος πάροχος που προσφέρει ενεργειακές λύσεις σε οικιακούς, εμπορικούς και βιομηχανικούς πελάτες.\nΕπιπλέον η NRG είναι πρωτοπόρος στο χώρο της ηλεκτρο-κίνησης. Ο Όμιλος ΜΟΤΟΡ ΟΙΛ δραστηριοποιείται επίσης στην αγορά των Ανανεώσιμων Πηγών Ενέργειας (ΑΠΕ) διευρύνοντας συστηματικά την παρουσία του στον τομέα αυτό.\nΟ Όμιλος ΓΕΚ ΤΕΡΝΑ κατέχει ηγετική θέση στους τομείς των υποδομών, των παραχωρήσεων, της παραγωγής, προμήθειας κι εμπορίας ηλεκτρικής ενέργειας και της διαχείρισης απορριμμάτων.\nΜέσω της ΗΡΩΝ, ήταν ο πρώτος ιδιωτικός όμιλος που κατασκεύασε και έθεσε σε λειτουργία σταθμό παραγωγής ηλεκτρικής ενέργειας από φυσικό αέριο στην Ελλάδα το 2004 (ΗΡΩΝ 1).\nΣήμερα διαθέτει συμμετοχή σε δύο σταθμούς ηλεκτροπαραγωγής με καύσιμο το φυσικό αέριο (ΗΡΩΝ 1 & 2), ενώ μέσω της ΗΡΩΝ διαδραματίζει πρωταγωνιστικό ρόλο και στην αγορά της προμήθειας ηλεκτρικής ενέργειας και φυσικού αερίου.\nΠαράλληλα, μέσω της ΤΕΡΝΑ ΕΝΕΡΓΕΙΑΚΗ, κατέχει ηγετική θέση στον τομέα των Ανανεώσιμων Πηγών Ενέργειας.\nThe post Συνεργασία ΜΟΤΟΡ ΟΙΛ – ΓΕΚ ΤΕΡΝΑ | Επένδυση ύψους 375 εκατ. ευρώ στην Κομοτηνή appeared first on Tourism Today.


Σκούρα μέρα για αυτό το 1 ζώδιο: Αστρολογικές προβλέψεις από την Λίτσα Πατέρα! - Ζώδια - Athens magazine\nΣκούρα μέρα για αυτό το 1 ζώδιο: Αστρολογικές προβλέψεις από την Λίτσα Πατέρα!\n3 Ιανουαρίου 2019 10:56\nΤρίτη μέρα του χρόνου σήμερα και η Λίτσα Πατέρα βρέθηκε στο πρωινό και την εκπομπή της Φαίης Σκορδά για να αναλύσει τον αστρολογικό χάρτη των ημερών!\nΠοιο ζώδιο πρέπει να είναι ιδιαίτερα προσεκτικό τις επόμενες ώρες! Δείτε αναλυτικά τις αστρολογικές προβλέψεις της Λίτσας Πατέρα στα παρακάτω βίντεο στο Athensmagazine.gr:


Συμφωνία τεσσάρων κομμάτων για τον σχηματισμό κυβέρνησης στη Βουλγαρία\nΜε τη συμφωνία αυτή η Βουλγαρία φαίνεται να γυρίζει τη σελίδα του Μπόικο Μπορίσοφ, του πολιτικού που κυριάρχησε στην πολιτική ζωή σχεδόν επί μία δεκαετία, οι επικριτές του οποίου τον κατηγορούν για διαφθορά\n10-12-2021 - 22:13μμ\nΤο νέο, κεντρώο κόμμα “Συνεχίζουμε την αλλαγή” (PP) ανακοίνωσε απόψε ότι κατέληξε σε συμφωνία με άλλα τρία κόμματα για τον σχηματισμό κυβέρνησης, γεγονός που σηματοδοτεί το τέλος μιας μακράς περιόδου πολιτικής αστάθειας στη Βουλγαρία.\n“Η συμφωνία μόλις υπογράφηκε από όλους τους εταίρους του (κυβερνητικού) συνασπισμού” ανέφερε ο Κίριλ Πέτκοφ, 41 ετών, ο συνιδρυτής του κόμματος και υποψήφιος για τη θέση του πρωθυπουργού.\n“Είναι η πρώτη φορά στη σύγχρονη ιστορία της Βουλγαρίας που συντάσσεται ένα τόσο\nλεπτομερές έγγραφο”, εξήγησε, αναφερόμενος στη συμφωνία, έκτασης 140 σελίδων.\nΜε τη συμφωνία αυτή η Βουλγαρία φαίνεται να γυρίζει τη σελίδα του Μπόικο Μπορίσοφ, του πολιτικού που κυριάρχησε στην πολιτική ζωή σχεδόν επί μία δεκαετία, οι επικριτές του οποίου τον κατηγορούν για διαφθορά. Μολονότι ηττήθηκε στις εκλογές του Απριλίου και του Ιουλίου, τα άλλα κόμματα δεν κατάφεραν να ενωθούν για να σχηματίσουν κυβέρνηση. Απέναντι σ’ αυτό το αδιέξοδο, δύο επιχειρηματίες, απόφοιτοι του Χάρβαρντ, ο Κίριλ Πετκόφ και ο Άσεν Βασίλεφ, ξεκίνησαν τον Σεπτέμβριο μια εκστρατεία για την κατάκτηση της εξουσίας, αφού γοήτευσαν τους Βούλγαρους με τη δράση τους στους κόλπους της υπηρεσιακής κυβέρνησης. Δύο μήνες αργότερα, έκαναν την έκπληξη, συγκεντρώνοντας ποσοστό σχεδόν 26%, μπροστά από το συντηρητικό κόμμα Gerb του Μπορίσοφ.


feelihipo - Insomnia.gr\nΣΧΕΤΙΚΑ ΜΕ feelihipo\nΛογαριασμός Steam με πολλά παιχνίδια\nfeelihipo δημοσίευσε μια αγγελία στο PC Games\nΗΜΕΡΟΜΗΝΙΑ: 08/11/2020 07:34 μμ\nΛογαριασμός Steam με τα παιχνίδια της φωτογραφίας, τα πιο σημαντικά από τα οποία είναι: Control: Ultimate Edition The Witcher 3: GOTY Edition Borderlands 2: GOTY Edition Shadow of the Tomb Raider: Definitive Edition Disney Infinity Gold Collection Among Us Portal 2 Tomb Raider Sonic Generations Collection Sonic All Stars Transformed Η τιμή είναι συζητήσιμη. Η συναλλαγή γίνεται μέσω Paypal ή από κοντά για να μην υπάρχει κίνδυνος.\nfeelihipo απάντησε σε θέμα του JohnVani18 στο Console Games\nακυρο, νομιζα εννοουσες την δωρεαν διετή εγγυηση που δινουν αυτοματως τα public\nΚοιτα. Η εξτρα εγγύησή του Public δεν ειναι κατι που κανουν απο καλοκαρδία. Είναι νομος της ευρωπαικής ενωσης, λέγεται νόμιμη εγγυηση και εφαρμόζεται σε ΟΛΑ τα μαγαζια. Αρα και στη Vodafone δυο έτη από αυτούς. Το θέμα είναι πόσο δύσκολη θα σου κανουν την ζωη για να τα αξιοποιήσεις, γιατι μπορούν, εφαρμόζουν αρκετα παραθυράκια. Και στο public κανουν πολλες μαλακιες σχετικα με την νομιμη εγγύηση (τις εχω δει απο πρωτο χερι) αλλα για τον οποιαδήποτε λόγο δεν σε πολεμάνε στο να μην την τηρήσουν εν τέλη, απλα μπορει να σου πουν μα σου ξου. Στη Vodafone μπορει να έχουν άλλη πολιτική, εκεί είναι το ρίσκο.\nΕγω εχω δυο παραγγελίες public (μια λιγες μερες αφου τελειωσαν οι προπαραγγελιες με προκαταβολη και μια πριν λιγο, γιατι δεν ξερεις πως λειτουργουν αυτα τα συστηματα), μια κωτσοβολο και ΑΦΟΥ παρω τηλεφωνα public να δω τι θα μου πουνε, θα κανω λογικα στη Vodafone. Pfftttt πως ειναι ετσι αυτο το launch της Σονυ\nΑυτο ειναι και το δικο μου προβλημα. Ειναι πολυ οτι να ναι, και θα ξεμεινουμε μονο με την εγγυηση της Σονυ. Για τα λεφτα δεν ανησυχώχω, υπαρχει paypal και εχω βγαλει σκρινσοτ για την ημερομηνια οποτε αμα δεν ερθει σκατα να φανε τα λεφτα θα επιστραφουν. Αλλα με Public εχεις προστασια για 2 χρονια, πφφτττ\nΔυστυχώς, αύριο θα έχω όλο το ποσο... Αμαν και αυτοι!! Να θελουν να το προπληρώσεις ολο κατευθείαν?? Μακάρι αυτό να αποτρέψει κόσμο και να μείνει μέχρι αυρίο.\nΣτα γενεθλια μου μαζεψα ολο το ποσο (Βασικα 250 τωρα, και αλλα καπου τοσα τη κυριακη, οποτε μαζεύονται.) Φιλε!!! Φαινεται να εχεις δικιο και να ειναι για ημερομηνία κυκλοφορίας!! Θα βάλω αυριο τα λεφτά στην κάρτα και καλή μου τύχη! Τώρα άμα τα παρουν ολα μεχρι αυριο τι να πω...\nΟ feelihipo ξεκίνησε να ακολουθεί τον Τηλεόραση έως 400 ευρώ και Ξέρει κανείς εάν κάποιο κατάστημα/ιστοσελίδα (ακόμα και αν είναι ευρωπαϊκής ένωσης, αλλα θα προτιμούσα ελληνικό) έχει ακόμα Playstation 5 για 19/11? 7 Νοεμβρίου\nfeelihipo δημοσίευσε θέμα στο Console Games\nΞέρει κανείς εάν κάποιο κατάστημα/ιστοσελίδα (ακόμα και αν είναι ευρωπαϊκής ένωσης, αλλα θα προτιμούσα ελληνικό) έχει ακόμα Playstation 5 για 19/11? Είχα ξεχάσει ότι έχω γενέθλια και τώρα έχω λεφτά για PS5 και δεν βρίσκω πουθενά...\nΤηλεόραση έως 400 ευρώ\nfeelihipo δημοσίευσε θέμα στο Τηλεoράσεις\nΚαλημέρα! Ψάχνω να αγοράσω μια budget 4Κ απο σκρουτζ, εως τα 400. Φαντάζομαι δυστυχώς δεν υπάρχει καποια τηλεόραση που θα έχει όντως 10bit HDR σε αυτό το εύρος τιμής, που είναι αυτό που με ενδιαφέρει πιο πολύ απ όλα, και ας είναι παλιότερο μοντέλο. Ένας φίλος μου μου είπε ότι οι Turbo-X σε αυτά τα λεφτά είναι το καλύτερο που μπορείς να βρεις. Είμαι ανάμεσα στην 55άρα Turbo-X και την 55άρα της Xiaomi, αλλα δεν ξέρω αν ειναι όντως οι καλύτερες επιλογές. Από 49-55 ίντσες θέλω, κατά προτίμηση 55 (αλλά θα πήγαινα σε 49-50 εάν ήταν αισθητά καλύτερη η τηλεόραση.) Θέλω να είναι Android η TV για να μπορώ να κάνω sideload APKs όπως Disney+ που χρησιμοποιώ και για να κατεβάσω GeForce Now. Εάν είναι πολύ καλύτερη η Non-Android TV απλά θα πάρω ένα box. Ευχαριστώ πολύ για την βοήθεια εκ των προτέρων, γιατί ασχολούμαι με αυτό το θέμα μήνες τώρα χωρίς κάποια απόφαση να έχει παρθεί.\nΑΓΟΡΑ TV 55'\nfeelihipo απάντησε σε θέμα του badmanners στο Τηλεoράσεις\nΓΙα κανεναν λογο ποτε δεν θα προτιμησεις QLED (marketing gimmick) της Samsung πανω απο κορυφη OLED της LG. Με κλειστα ματια.\nkatsikoula άφησε μία Θετική αξιολόγηση για τον feelihipo 13 Ιουνίου\nΤελωνεία από Αυστραλία;\nfeelihipo δημοσίευσε θέμα στο Μπλα Μπλα\nΓεια σας. Παρήγγειλα βιβλία από την Αυστραλία (bookdepository) αξίας 44€. Θα έχω κάποιο πρόβλημα με το τελωνείο (π.χ να πληρώσω έξτρα κλπ.);


4 αυξανόμενες τάσεις σκυλιών: Έχετε ακούσει για αυτά ακόμα; - Αστεια Γεγονοτα | Νοέμβριος 2021\n4 Αυξανόμενες τάσεις σκυλιών: Έχετε ακούσει αυτά τα ακόμα;\nΤα σκυλιά είναι φοβερά. Φέρνουν χαρά και γέλιο στα πακέτα τους. Προσφέρετε απόλυτη αφοσίωση και φιλιά φιλιά. Οι έρευνες δείχνουν ότι οι ιδιοκτήτες σκύλων είναι πιο ευτυχισμένοι και πιο υγιείς από τους ανθρώπους που δεν έχουν σκυλιά. Γιατί δεν πρέπει οι ιδιοκτήτες να δίνουν στους φίλους τους με τέσσερις πόδια ειδικές περιποιήσεις; Ροζ πέταλα λουτρά; Πεντικιούρ; Ποιο από τα στοιχεία που αναφέρονται παρακάτω;\nχαριτωμένο κουτάβι με ρυτίδες\nΌλα τα σκυλιά είναι μοναδικά. αλλά κάποιοι έχουν έναν σκληρό χρόνο να ξεχωρίζουν σε ένα πλήθος. Μερικοί ιδιοκτήτες ικετεύουν για τα σκυλιά τους να παρατηρηθούν με περίτεχνα παλτά και γιλέκα, κολάρα στολίδια με καρφιά, ή με το να τα φέρουν επώνυμα. Είναι αναφέρεται ως τατουάζ, αλλά δεν είναι το μόνιμο σημάδι μελάνης που οι περισσότεροι άνθρωποι συνδέονται με τη λέξη. Αυτή η τελευταία τάση χαράζει διασκεδαστικά σχήματα και μοτίβα σε γούνα ενός σκύλου, συνήθως στα οπίσθια τέταρτα. Το εμπορικό σήμα θα αυξηθεί από τη στιγμή που είναι έτοιμοι να επιστρέψουν στους groomers. Ένα χαριτωμένο σήμα που επέλεξε ο ιδιοκτήτης για να εκφράσει την ατομικότητα του σκύλου.\nΔοκιμές DNA κυνικός\nΠηγαίνουν οι μέρες του παρελθόντος όταν μια οικογένεια θα υιοθετούσε ένα σκυλί άγνωστης προέλευσης. Πολλοί, πολλοί από το βράδυ είχαν περάσει προσπαθώντας να καταλάβουν ποιες ράτσες συνδυάστηκαν στο Heinz 57 αναπαύοντας κάτω από το τραπέζι. Σήμερα δεν υπάρχει λόγος για κερδοσκοπία. Οι ιδιοκτήτες μπορούν απλά να βάλουν το μάγουλο του σκύλου τους. υποβάλετε το δείγμα σε εργαστήριο και Viola! Μυστήρια της φυλής έχουν φύγει. Δοκιμαστικά κιτ μπορούν να αγοραστούν online ή σε κατάστημα κατοικίδιων ζώων. Στην άκρη, ένας ιδιοκτήτης θα γνωρίζει ακριβώς τι έχουν να κάνουν με τις ελλείψεις φυλής. Το μειονέκτημα πέφτει στην εταιρεία δοκιμών. Δεν έχουν όλοι μια πλήρη και εκτεταμένη βάση δεδομένων. Τα αποτελέσματα θα διαφέρουν ανάλογα με τις διαθέσιμες πληροφορίες.\nΤα νοικοκυριά δεν είναι τέλεια. Τα σήματα διασχίζονται, η κακή επικοινωνία είναι κοινή. Το σκυλί μπορεί να πάρει δύο πρωινά, αλλά δεν θα πάει για πρωινή βόλτα τους. Με το Dog E-Minder, είναι απλό να κρατήσετε το σκυλί σε ένα πρόγραμμα. Όχι μόνο αυτό το μικρό εξάρτημα, το οποίο κρέμεται από το κολάρο του σκύλου, παρακολουθεί τρόφιμα και άσκηση, θα υπενθυμίσει επίσης στον ιδιοκτήτη το φάρμακο. Δεν είστε σίγουροι πότε να δώσετε στο σκυλί τη μηνιαία δόση του ψύλλους ή της πρόληψης των καρδιακών σκουλήκων; Προγραμματίστε το στο Dog E-Minder. Η ιδιοκτησία σκυλιών δεν ήταν ποτέ τόσο εύκολη.\nδιασκεδαστικά γεγονότα σχετικά με την ακοή\nΠαρόλο που η τάση αυτή ξεκίνησε στην Κίνα, φαίνεται να κατακλύζει τον κόσμο με τον ιδιόμορφο χαρακτήρα του. Η τάση είναι η μετατροπή των σκύλων σε άλλα ζώα. Δεν είναι κυριολεκτικά, αλλά καλλυντικά. Οι πιο αξιόλογοι groomers έχουν τα μέσα και τη γνώση για να μετατρέψουν ένα Chow σε ένα Panda με μερικές χρωστικές ασφαλείς για τα σκυλιά. Ένας χρυσός ρετάρι κάνει μια πανέμορφη ωραία τίγρη με το σωστό stenciling. Τα puddle παιχνιδιών μπορούν να μετατραπούν σε χελώνες εφηβικής μεταλλαγής Ninja με κάποια πράσινη εργασία χρωματισμού και μεγαλοφυίας.\nΑγαπάτε το ή το μίσος, η βιομηχανία κατοικίδιων ζώων ακμάζει. Θα υπάρχουν πάντα νέοι και διαφορετικοί τρόποι για τους ιδιοκτήτες να εκφράζουν την αγάπη τους για τα κατοικίδια ζώα τους. Μερικές φορές οι πιο ενδιαφέρουσες καμάρες λαμβάνουν όσο μεγαλύτερη είναι η κάλυψη.


Radical Desire: Pogrom\nΗ έρευνα πεδίου και οι κατοπινές θεωρητικές υποθέσεις μάς οδηγούν πίσω στην υπόθεση περί αντικατάστασης ως βάσης της πρακτικής της θυσίας. [...] Οι ποιότητες που δίνουν στη βία τον συγκεκριμένο της τρόμο --η τυφλή της κτηνωδία, ο ουσιώδης παραλογισμός των εκφάνσεών της-- έχουν μια ανάστροφη πλευρά. Με τις ποιότητες αυτές συνδυάζεται η παράξενη τάση να αρπάζονται υποκατάστατα θύματα [...] Τα παραμύθια της παιδικής ηλικίας όπου ο λύκος, το τέρας, ή ο δράκος καταπίνουν μια μεγάλη πέτρα αντί για ένα μικρό παιδί θα μπορούσε να ειπωθεί ότι αντικατοπτρίζουν τη λογική της θυσίας. [...] Η θυσιαστική αντικατάσταση υπονοεί έναν βαθμό παρεξήγησης. Η ζωτικότητά της ως θεσμού βασίζεται στην ικανότητά της να αποκρύψει την εκτόπιση πάνω στην οποία βασίζεται η τελετή. [...] Όλα τα θυσιάσιμα θύματά μας, είτε επιλέγονται από μια από τις ανθρώπινες κατηγορίες που απαριθμήσαμε πριν είτε, a fortiori, από τη ζωική σφαίρα, είναι χωρίς διαφοροποίηση διακριτά από τα μη θυσιάσιμα όντα εξαιτίας ενός βασικού χαρακτηριστικού: ανάμεσα στα θύματα αυτά και την κοινότητα λείπει ένας ζωτικός κοινωνικός δεσμός, και έτσι μπορούν να εκτεθούν στη βία χωρίς φόβο αντιποίνων. Ο θάνατός τους δεν επιφέρει αυτόματα μια πράξη εκδίκησης. Η μεγάλη σημασία αυτής της ελευθερίας από τα αντίποινα για την θυσιαστική διαδικασία μας βοηθά να καταλάβουμε ότι η θυσία είναι κυρίως μια πράξη βίας χωρίς τον κίνδυνο αντιποίνων. [...] Είναι μάταιο να αναζητήσουμε το μυστικό της λυτρωτικής διαδικασίας σε διακρίσεις ανάμεσα στο υποκατάστατο θύμα και τα άλλα μέλη της κοινότητας. Το ζωτικό γεγονός είναι ότι η επιλογή του θύματος είναι αυθαίρετη. [...] Επιπρόσθετα με τέτοιες "προσωποποιημένες" ερμηνείες, υπάρχει μια απρόσωπη προσέγγιση. Αυτή ανταποκρίνεται στο πλήρες σημασιολογικό φάσμα του όρου ιερός, ή μάλλον, του λατινικού sacer, το οποίο ορισμένες φορές μεταφράζεται ως "ιερός" και ορισμένες ως "εξάγιστος", μιας και περικλείει το κακοπροαίρετο όσο και το καλοπροαίρετο. [...] Πολλές γλώσσες, και πιο χαρακτηριστικά τα ελληνικά, περιέχουν όρους που αποκαλύπτουν την μη διαφορά ανάμεσα στη βία και το ιερό. Και μπορεί εύκολα να αναδειχθεί ότι η πολιτισμική εξέλιξη γενικά, και οι λεξικογράφοι συγκεκριμένα, έχουν την τάση να διαχωρίζουν αυτά τα οποία η πρωτόγονη γλώσσα συνέδεσε· δηλαδή, να καταστέλουν την αναπάντεχη συναρμογή της βίας με το ιερό. [....] Η χρήση της λέξης ιερός για να προσδιοριστούν εργαλεία βίας και πολέμου είναι τόσο συνήθης που οι μελετητές ορισμένες φορές μεταφράζουν τη λέξη ιερός ως "δυνατός", "ενεργητικός", "αναστατωμένος", κλπ. [...] Αν οι θυσιάσιμες κατηγορίες απαρτίζονται γενικά από πλάσματα που δεν ανήκουν και δεν ανήκαν ποτέ στην κοινότητα, αυτό συμβαίνει επειδή το υποκατάστατο θύμα ανήκει πρώτα και κύρια στο ιερό. Η κοινότητα, αντίθετα, έχει εξέλθει από το ιερό και έχει χωριστεί από αυτό. Τα μέλη λοιπόν της κοινότητας είναι λιγότερο βολικά ως τελετουργικά θύματα από ότι τα μη μέλη. Για αυτό τα τελετουργικά θύματα επιλέγονται ώστε να είναι εκτός της κοινότητας, από τις τάξεις πλασμάτων (όπως τα ζώα και οι ξένοι) που συνήθως ζουν ανάμεσα σε ιερά πράγματα και έχουν τα ίδια εμποτιστεί με το ιερό.\nRené Girard, La violence et le sacre\nPosted by Αντωνης at 1:16 π.μ.\nLabels: Κοινωνική ανθρωπολογία, Ντοσιέ: Περί βίας, Πολιτική, Girard


Δώρισε το σπίτι της στο Ομορφοχώρι στο Δήμο Λαρισαίων - ILARISSA.GR\nΑρχική Νέα Λάρισα Δώρισε το σπίτι της στο Ομορφοχώρι στο Δήμο Λαρισαίων\n• Η δωρήτρια Σταυριανή (Ρούλα) Αλμπανοπούλου, συναντήθηκε με τον δήμαρχο Απ. Καλογιάννη για τη δωρεά, η οποία ολοκληρώθηκε με την υπογραφή των συμβολαίων\nTo σπίτι της στο Ομορφοχώρι της Λάρισας δώρισε στο Δήμο Λαρισαίων η κα. Σταυριανή (Ρούλα) Αλμπανοπούλου. Σε μια διαδικασία που δεν έλειψαν οι στιγμές συγκίνησης, ολοκληρώθηκε σήμερα η διαδικασία της υπογραφής των συμβολαίων στο γραφείο του Δημάρχου Λαρισαίων Απόστολου Καλογιάννη, παρουσία της δωρήτριας, του αντιδημάρχου Πολεοδομίας και Ψηφιακών Πολιτικών κ. Κων. Διαμάντος, συμβολαιογράφων και νομικών.\nΗ καθημερινή ζωή στην ελληνική αγροικία. Άποψη του χωριού Νίχαλη (Νέχαλη=Ομορφοχώρι) Έγχρωμη χαλκογραφία του EdwardDodwell (1805)\nΠροηγούμενο άρθροΠροχωρά η ενεργειακή αναβάθμιση του Γυμνασίου-Λυκείου Βερδικούσιας\nΕπόμενο άρθροΈναρξη τμήματος Σχολής Γονέων από τη ΔΗΚΕΛ


ΦΥΤΑ ΕΣΩΤΕΡΙΚΟΥ ΧΩΡΟΥ ΓΙΑ ΜΕΙΩΣΗ ΤΗΣ ΑΤΜΟΣΦΑΙΡΙΚΗΣ ΡΥΠΑΝΣΗΣ - Φυτεμένο Ενυδρείο - Aquazone Portal\nΗ έρευνα της NASA έχει δείξει ότι τα ζωντανά πράσινα και ανθισμένα φυτά μπορούν να αφαιρέσουν διάφορες τοξικές χημικές ουσίες από τον αέρα στους εσωτερικούς χώρους. Μπορείτε να χρησιμοποιήσετε τα φυτά στο σπίτι σας ή γραφείο για να βελτιώσετε την ποιότητα του αέρα στον χώρο σας. [...]\nΦυσικά και στο ενυδρείο μας υπάρχουν διαλυμένα όλα αυτά τα αέρια οπότε και τα υδρόβια τα φυτά μας κάνουν καλή δουλειά.\nΈχουν γνώση οι μποστανάδες...\nαρχιζω να αισθανομαι οικολογος! αρα εκτος απο καλο στο ενυδρειο, αισθητικα ομορφο....κανει και καλο σε μας!! καλοοοοο\nτα φυτά μόνο καλό μπορούν να κάνουν!\nΕμ τι.. Δεν έχει διαφορά με τα φυτά ξηράς...\nΤα φυτά εσωτερικού χώρου κάνουν "δουλεια" στις τσιμεντούπολεις...\nΚάνουν την διαφορά!!\nΥΓ: Μακριά από φυτοφάγα ψάρια!!\nΗ ζωη δίνει ζωή.


3 κατασκευές για να δώσεις αέρα Survivor στο σπίτι σου! – Survivor – ΣΚΑΪ\nΠΡΟΗΓΟΥΜΕΝΟ Πέφτει η νύχτα στo Survivor…\nΕΠΟΜΕΝΟ Τα μαξιλάρια, οι μπάρες, o τραυματισμός και η έλλειψη φαγητού.\nTIPS & ΝΕΑ, ΝΕΑ\n3 κατασκευές για να δώσεις αέρα Survivor στο σπίτι σου!\nΜπορεί ο Άγιος Δομίνικος να φαντάζει μακριά, αλλά αν έχεις λίγη όρεξη και λίγο χρόνο, μπορείς να δώσεις στο σπίτι σου εξωτικό αέρα και χρώμα που δεν έχει να ζηλέψει τίποτα από το νησί του Survivor.Και το καλύτερο; Δεν χρειάζεται να ξοδευτείς ιδιαίτερα για να το κάνεις. Μάθε λοιπόν τι μπορείς να κάνεις με λίγα υλικά και απλά εργαλεία, για να δημιουργήσεις 3 κατασκευές οι οποίες θα σου λύσουν τα χέρια και θα δώσουν αέρα πραγματικού Survivor στο σπίτι σου!\nΝούμερο ένα σύμμαχος σε κάθε εξωτική περιπέτεια είναι η καρύδα. Θρεπτική και δροσιστική, η καρύδα είναι ένα «πολυτάλαντο» φρούτο του οποίου το σκληρό κέλυφος είναι ό,τι πρέπει για εμπνευσμένες κατασκευές αν έχεις τα κατάλληλα εργαλεία. Ένας απλός και ωραίος τρόπος για να αξιοποιήσεις το κέλυφος της καρύδας αφού την απολαύσεις, είναι να του δώσεις ξανά ζωή, μετατρέποντάς το σε ένα εξωτικό, «μαλλιαρό» γλαστράκι με τη βοήθεια των Praktiker. Με λίγα υλικά και σεβασμό στο περιβάλλον, αυτή η κατασκευή είναι από τις αγαπημένες μας και σίγουρα θα γίνει και δική σου αν δοκιμάσεις να την φτιάξεις.\nΕπιδαπέδιο φωτιστικό με κλαδιά\nΠέρα από τις καρύδες, η τροπική φύση προσφέρει μία μεγάλη ποικιλία υλικών για να ανανεώσεις το σπίτι σου με πρωτότυπο τρόπο. Δημιούργησε ένα μοναδικό και ιδιαίτερο φωτιστικό με κλαδιά για να δώσεις άλλον αέρα στο σαλόνι ή στο χολ του σπιτιού σου με το που δύσει ο ήλιος. Πώς; Μα φυσικά με λίγο χρόνο και όρεξη και μερικά κλαδιά από το αγαπημένο σου δέντρο. Τα εργαλεία που θα χρειαστείς είναι ελάχιστα και το αποτέλεσμα σίγουρα θα σε αποζημιώσει. Αν έχεις και τις κατάλληλες οδηγίες, σίγουρα θα κάνεις τα πράγματα ευκολότερα.\nΜία ακόμααπλή κατασκευή με εξωτικό αέρα για να δοκιμάσεις τη δημιουργικότητα και τις ικανότητές σου.Βασισμένο στην αγαπημένη σε όλους μας αιώρα, ένα κρεμαστό ράφι από ξύλο θα σου λύσει τα χέρια, δίνοντας χαρακτηριστικό στυλ στον χώρο σου. Το κρεμαστό ράφι αποτελεί μια στιλάτη λύση εξ’ ουρανού για να στολίσεις τα τρόπαια που έχεις μαζέψει από τις μακρινές σου περιπέτειες ενώ παράλληλα είναι ο καλύτερος τρόπος να δείξεις τις ικανότητές σου σαν αληθινός Survivor. Εξοπλίσου με ό,τι χρειάζεσαι και ξεκίνα.\nΕίναι ωραίο να μπορείς να ανανεώσεις το σπίτι σου τόσο απλά. Και το καλύτερο; Μπορείς να το κάνεις με τα χεράκια σου αν εξοπλιστείς με τα κατάλληλα εργαλεία και λίγη υπομονή. Βάλε λοιπόν τονSurvivor που κρύβεις μέσα σου να δουλέψει, διάβασε καλά τις αναλυτικές οδηγίες των Praktiker και ξεκίνα. Ο χώρος σου σίγουρα θα γίνει αγνώριστος!


ΚΑΤΑΣΚΕΥΕΣ - Ένας πολυμήχανος πατέρας έφτιαξε κρεβάτι από γρασίδι - ΠΕΡΙΕΡΓΑ - STRANGE\nHome / ΚΑΤΑΣΚΕΥΕΣ / ΚΑΤΑΣΚΕΥΕΣ - Ένας πολυμήχανος πατέρας έφτιαξε κρεβάτι από γρασίδι\n02:19 - ΚΑΤΑΣΚΕΥΕΣ\nΕπειδή υπάρχει στην αυλή σας ένας γυμνός υπαίθριος χώρος, δεν σημαίνει πως δεν μπορείτε να γίνετε ένα με τη φύση και να απολαύσετε την πολυτέλεια του γκαζόν. Στο παρακάτω βίντεο θα δείτε μια πρόταση του Better Homes and Gardens και ο Jason Hodges θα μετατρέψει μια άγονη τσιμεντένια αυλή σε ένα άνετο και ζωντανό ανάκλινδρο από χόρτα, τέλειο για πικ-νικ ή έναν απογευματινό υπνάκο. Μια πολύ δροσερή και δημιουργική ιδέα.\nΑρχικά, ο Jason κατασκευάζει μια βάση από φουτόν και προσθέτει το κεφαλάρι. Έπειτα ακολουθεί το πάνω πλαίσιο στο οποίο θα βρίσκετε το γρασίδι και τέλος ο άνδρας χρησιμοποιεί ξυλάνθρακα για να δημιουργήσει κηλίδες ώστε το ξύλο να αποκτήσει μια πιο κομψή και γλυκιά εμφάνιση. Επιπλέον, ο Jason γέμισε τον αναπτυσσόμενο κήπο του με μαλακά φύλλα από buffalo turf (είδος γρασιδιού) που δεν απαιτεί πολύ φροντίδα και είναι ωραίο στην αίσθηση. Τι άλλο χρειάζεται κανείς; Φυσικά ένα ποτιστήρι.\nΟ δημιουργός δήλωσε: «Είναι όμορφο και δείχνει πολύ ωραίο αλλά το πιο σημαντικό είναι πως το αισθάνεται κανείς! Είμαι στην ευχάριστη θέση να αναφέρω πως αξίζει 10 στα 10!»\nΤι υπέροχη δικαιολογία για να φορέσετε το αντηλιακό σας και να απολαύσετε τον ήλιο στο κρεβάτι.\nΚΑΤΑΣΚΕΥΕΣ - Ένας πολυμήχανος πατέρας έφτιαξε κρεβάτι από γρασίδι Reviewed by olablogs on 02:19 Rating: 5


The worksongs project Archives - Κατιούσα\nΑρχική/The worksongs project\n18-11: Οι «The Worksongs Project» στο ΙΛΙΟΝ plus με τραγούδια της δουλειάς από όλο τον κόσμο!\nΟι "The Worksongs Project" ανεβαίνουν ξανά στη σκηνή του ΙΛΙΟΝ plus για μια μοναδική μουσική παράσταση στις 18 Νοεμβρίου. Μαζί τους special guests το πολυφωνικό τρίο “Οδική Βοήθεια”. Οι "The Worksongs Project" παρουσιάζουν τραγούδια της δου...\nThe Worksongs Project – Για μια μοναδική μουσική παράσταση στο Ανοιχτό Θέατρο Κολωνού\nThe Worksongs Project -Νατάσσα Μουσάδη: 18 hammers\nTo 18 hammers είναι ένα τραγούδι δουλειάς από τις ΗΠΑ. Τραγουδιόταν καθώς οι εργάτες χτυπούσαν τα σφυριά τους.\nΝέο τραγούδι των The Worksongs Project: “The ballad of John Henry”\nΟ John Henry ήταν σιδηροδρομικός εργάτης, ο ήρωας που διαγωνίστηκε μια μηχανή (ατμοτρύπανο), για να σώσει τη δουλειά του και των συναδέλφων του. Κέρδισε κι αμέσως μετά ξεψύχησε με το σφυρί στο χέρι. Η ιστορία του περιγράφεται σε λαϊκά τραγο...


Κορωνοϊός - Τουρκία: Στους 2.805 οι νεκροί - Μείωση των κρουσμάτων μετά από 20 ημέρες\nΣύμφωνα με ανακοίνωση του τούρκου υπουργού Υγείας Φαχρετίν Κοτζά, 99 άτομα έχασαν τη ζωή τους από τον νέο κορωνοϊό το τελευταίο 24ωρο με το σύνολο των θανάτων να έχει φτάσει τις 2.805.\nΔημοσιευση: 26/04/2020 - 22:48\nΣύμφωνα με ανακοίνωση του τούρκου υπουργού Υγείας Φαχρετίν Κοτζά, 99 άτομα έχασαν τη ζωή τους από τον νέο κορωνοϊό το τελευταίο 24ωρο με το σύνολο των θανάτων να έχει φτάσει τις 2.805. Τα σημερινά στοιχεία σχετικά με τους θανάτους δείχνουν κάμψη ενώ ο αριθμός των κρουσμάτων ήταν 2.357.\nΣύμφωνα με τον τούρκο υπουργό η σημερινή ημέρα είχε τον μικρότερο αριθμό κρουσμάτων εδώ και 20 ημέρες, με 2.357. Το σύνολο από την αρχή της κρίσης ανέρχεται στα 110.130.\nΕπίσης ο Κοτζά ανακοίνωσε ότι 3.500 ασθενείς ανέρρωσαν το τελευταίο 24ωρο και για άλλη μια ημέρα μειώθηκε ο αριθμός των ασθενών στην εντατική.\nΠανδημία Κορωνοϊός - Γαλλία: Στους 22.856 οι νεκροί - Μειώνεται ο αριθμός των νοσούντων\nΠανδημία Κορωνοϊός - Ιταλία: Εντυπωσιακή μείωση του αριθμού των νεκρών\nΠανδημία Κορωνοϊός: Πτωτική τάση στην ημερήσια αύξηση των θανάτων στο Ην. Βασίλειο\nΠανδημία Κορωνοϊός - Κορυφαίος επιστήμονας των ΗΠΑ: «Εμείς το προκαλέσαμε στον εαυτό μας»


Απόδραση από το σκοτάδι. Βοηθήστε μας να βγούμε στο φως | Liberal.gr\nH Βενεζουέλα οδηγείται σε πολύ σκοτεινά μονοπάτια με την πλήρη Κουβανοποίηση της να φαντάζει πολύ πιθανή. Το καθεστώς δεν θα παραδώσει την εξουσία με κανένα τρόπο. Ούτε με δημοψηφίσματα ανάκλησης, ούτε με εκλογές αλλά είναι σχεδόν σίγουρο πια, ούτε με μια λαϊκή εξέγερση. Και όταν λέω φοβάμαι, το εννοώ πλέον με όλη την δραματική σημασία της λέξης. Φοβάμαι για την ασφάλεια της κόρης μου, φοβάμαι για την ασφάλεια της γυναίκας μου και της δικής μου.\nΠρέπει να σκύψω το κεφάλι και να παραδεχτώ ότι ήρθε η ώρα να ζητήσω βοήθεια από ανθρώπους που δεν με ξέρουν,και πολύ πιθανό να μην με γνωρίσουν ποτέ σε προσωπικό επίπεδο,να βοηθήσουν εμένα και την οικογένεια μου να αποδράσουμε με ασφάλεια από το ανεξέλεγκτο χάος προς τον πολιτισμό. Η ιδέα για την διενέργεια ενός fundraising για αυτό τον σκοπό ήρθε αρχικά από ένα πραγματικά υπέροχο άνθρωπο, τον Ηλία Παπανικολάου, που ταυτίστηκε με το πρόβλημα μας και κατανόησε από την πρώτη στιγμή την επικινδυνότητα της κατάστασης στην Βενεζουέλα και την ανάγκη άμεσης φυγής μας. Η ιδέα του βρήκε αρχικά μεγάλη ανταπόκριση από πολλούς ανθρώπους, φίλους στο Facebook, και τελικά έστω και με καθυστέρηση λίγων μηνών παραδέχτηκα και εγώ ότι άλλος τρόπος διαφυγής από το να απευθυνθώ στην καλοσύνη και την κατανόηση των ανθρώπων δεν υπάρχει.\nΗ οικογένεια μας αποτελείται από τρεις ανθρώπους. Την Βικτόρια, την Μίλι και τον Γιάννη. Η οικογένεια μας αποτελείται και από 6 χνουδωτές υπάρξεις.4 σκυλάκια, την Πιπί,την Ακέλα, την Έμπονι, και την Γκάλα. Και 2 γατάκια. Την Έλη και την Φλούξ. Τα κατοικίδια μας έχουν γίνει αφορμή για αρκετούς καβγάδες με την Μίλι μου, καθώς εκείνη είναι υπερευαίσθητη με ότι χνουδωτό υπάρχει στον πλανήτη και εγώ είμαι πάντα, η προσπαθώ να είμαι πάντα η φωνή της λογικής που βάζει μια τάξη στο χάος. Ότι γίνει όμως από εδώ και πέρα, είτε μείνουμε στην Βενεζουέλα είτε καταφέρουμε με οποιοδήποτε τρόπο να ξεφύγουμε από την χώρα τα 6 τέρατα θα έρθουνε μαζί μας. Καταλαβαίνω απόλυτα ότι αρχικά μπορεί να ακούγεται παράδοξο όταν προσπαθείς να ξεφύγεις από μια εφιαλτική ζωή και την στιγμή που μάλιστα ζητάς βοήθεια από άγνωστους, να κουβαλάς μαζί σου 6 ζωάκια αλλά, ειλικρινά τώρα. Αν για να σώσω το τομάρι μου σας ενημερώνα ότι άνοιξα την πόρτα και πέταξα τα κατοικίδια μου στους δρόμους του Καράκας, που άνθρωπος δαγκώνει σκύλο στην μάχη της επιβίωσης πάνω από μια σακούλα σκουπιδιών,και είναι σίγουρο ότι θα πέθαιναν το πολύ σε μια εβδομάδα, θα με θεωρούσατε άνθρωπο που αξίζει την συμπόνια, την καλοσύνη και την βοήθεια από τον συνάνθρωπό του; Εγώ θα με σιχαινόμουν.\nΓια να φύγουμε από την Βενεζουέλα θα χρειαστεί να περατώσουμε μια σειρά διαδικασιών. Επικύρωση τίτλων σπουδών, χαρτιά, εμβόλια και chip για τα κατοικίδια κλπ. Χρειάζεται λίγος χρόνος για όλα αυτά και λίγο ...λάδι για την ευλογημένη αργοκίνητη σοσιαλιστική μηχανή, αν θέλουμε να φύγουμε από την χώρα αυτό τον αιώνα. Όταν όλα αυτά ολοκληρωθούν το μόνο που χρειαζόμαστε είναι τα εισιτήρια,μια καλή κλειδαριά ασφαλείας για το διαμέρισμα και μια αρκετά μεγάλη μαύρη πέτρα για να την ρίξουμε πίσω μας για πάρα,μα πάρα πολύ καιρό.Όταν φτάσουμε στον προορισμό μας θα πρέπει να έχουμε τα απαραίτητα για να κινηθούμε και να επιβιώσουμε μέχρι να στρώσουμε ξανά την ζωή μας,να αρχίσουμε να εργαζόμαστε και να αναπνέουμε επιτέλους ελεύθεροι. Για όλο αυτό χρειάζεται ένα οικονομικό μαξιλαράκι ασφαλείας που θα μας δώσει λίγο χρόνο να κινηθούμε άνετα και χωρίς να χρειαστεί να κοιμηθούμε κάτω από καμία γέφυρα. Αυτά χρειαζόμαστε και αυτά δεν έχουμε για να φύγουμε επιτέλους από την Βενεζουέλα.\nΤο fundraising το διοργάνωσε τελικά ο κύριος Ηλίας Παπανικολάου που έχει αφιερώσει πολύ από τον προσωπικό του χρόνο, αλλά ήταν και ο πρώτος που κατέθεσε και τα πρώτα χρήματα πριν από μερικές μέρες. Νιώθω την βαθιά υποχρέωση να τον ευχαριστήσω δημόσια αφού άνθρωποι σαν τον κύριο Ηλία αναθερμαίνουν την πίστη μας προς τους ανθρώπους.\nΜε 720% πληθωρισμό είναι σχεδόν αδύνατο στην Βενεζουέλα να κοστολογήσεις οτιδήποτε με ακρίβεια. Δεν γνωρίζω το ακριβές πόσο που θα χρειαστούμε για την απόδραση μας αλλά οπωσδήποτε δεν χρειαζόμαστε 30.000 δολάρια όπως αναφέρεται σαν στόχος της καμπάνιας αν επισκεφτείτε την σελίδα. Δυστυχώς αυτό το νούμερο μπήκε ενδεικτικά κατά την κατασκευή της φόρμας και τώρα δεν μας επιτρέπει να αλλάξουμε το νούμερο. Κανένας δεν προσπαθεί να πλουτίσει μέσω αυτής της διαδικασίας ή να εκμεταλλευτεί την καλοσύνη ανθρώπων που επιθυμούν να βοηθήσουν μια οικογένεια να ξεφύγει από μια δύσκολη κατάσταση. Το τονίζω. Ο στόχος των 30.000 δεν ισχύει. Αν πρέπει να πω ένα νούμερο θα έλεγα κάπου ανάμεσα σε 12 με 18 χιλιάδες. Η σελίδα που φιλοξενεί το fundraising κρατά για λειτουργικά έξοδα το 3.64% του συνολικού ποσού.\nΚλείνοντας οφείλω πρώτα να ευχαριστήσω τον κύριο Θανάση Μαυρίδη του Liberal.gr, που όχι μόνο μου έδωσε φωνή μέσα από το blog του για να σας μεταφέρω την κατάσταση στην μακρινή Βενεζουέλα αλλά μας έχει σταθεί πραγματικά και χωρίς υπερβολή σαν πατέρας. Και να ευχαριστήσω φυσικά όλους όσους έχουν βοηθήσει, συνεισφέρει η θα συνεισφέρουν στον σκοπό μας. Όλους όσους έδωσαν η θα δώσουν χρήματα,όλους όσους μοιράστηκαν και διέδωσαν την καμπάνια μας και όλους όσους έσκυψαν με πραγματικό ενδιαφέρον και αγκάλιασαν την αγωνία μας. Ευχαριστώ, Ευχαριστώ, Ευχαριστώ.


Σμίγουν οι Αργεντίνοι - Metrosport.gr\nΣμίγουν οι Αργεντίνοι\nΣτο σημερινό παιχνίδι με το Φωκικό, οι τρεις Αργεντίνοι θα αγωνιστούν μαζί για πρώτη φορά.\nΗρακλής 28.11.2014 11:30\nΑπαντες αποκτήθηκαν τη θερινή μεταγραφική περίοδο πολύ απλά για να κάνουν τη… διαφορά. Προσθέτοντας στην ομάδα εμπειρία και την κατάλληλη «δόση» ποιότητας που διαθέτουν.\nΑπό τις 12 Οκτωβρίου που υπήρξε εκκίνηση πρωταθλήματος και μέχρι τον αγώνα με τον Αιγινιακό ουδέποτε αγωνίστηκαν μαζί στην αρχική ενδεκάδα. Το πλήρωμα του χρόνου όμως έφθασε και στο σημερινό παιχνίδι με το Φωκικό οι τρεις Αργεντίνοι σμίγουν για πρώτη φορά. Ο Μπαρτολίνι, ελλείψει και του Στάμου, θα αποτέλεσει μαζί με τον Ζιαμπάρη το κεντρικό αμυντικό δίδυμο, ο Ρομάνο θα είναι ο επιτελικός μέσος για τον Ηρακλή και ο Περόνε αυτός που θα ηγηθεί της επίθεσης.\nΟσον αφορά τις υπόλοιπες θέσεις αλλά και το σύστημα που θα επιλέξει ο Νίκος Παπαδόπουλος; Ο 43χρονος τεχνικός Η αλήθεια είναι ότι αμφιταλαντεύτηκε για το αν θα χρησιμοποιήσει δίδυμο στην επίθεση τους συνδεδεμένους με τα αντίπαλα δίχτυα Λουκίνα και Περόνε. Με τον σχηματισμό να αλλάζει σε 4-4-2.\nΤο πιο πιθανό όμως είναι το σύστημα να μην αλλάξει, παραμένοντας δηλαδή το επιτυχημένο βάσει προηγούμενων αποτελεσμάτων 4-2-3-1. Με τους Χουάντερσον, Μπουκουβάλα, Ζιαμπάρη, Μπαρτολίνι, Σαραμαντά, Ιντζόγλου, Πουρτουλίδη, Τσιλιανίδη, Πασά, Ρομάνο και Περόνε να είναι οι επικρατέστεροι να ακούσουν τα ονόματά τους από τον Κιλκισιώτη τεχνικό για να ξεκινήσουν την αναμέτρηση.


ΓΥΑΛΙΑ ΟΡΑΣΕΩς PRADA 28SV UAO1O1 52Ø γυναικεία ver1.\nPRADA 28SV UAO1O1\nΓΥΑΛΙΑ Οράσεως Γυναικεία prada: 28SV UAO1O1 size 52\ncat eye , Xρώμα γκρι ταρταρούγα ασημί μπλε acetate\nΚωδικος Eye-Shop : 71903 UPC : 8053672574050\nNew collection . Size: 52 Prada 28SV UAO1O1 52 σκελετός acetate γκρι ταρταρούγα ασημί μπλε, φακοί 0 Γυναικείο Full Rim Γυναικείο\n• Σκελετος: γκρι ταρταρούγα ασημί μπλε, acetate\n• UPC: 8053672574050\nΓυαλια Ορασεως prada 28sv UAO1O1, σε μέγεθος και σχήμα cat eye. Πρόκειται για γυαλιά γυναικεία με σκελετό plastic κατασκευασμένο από υλικό acetate και σε απόχρωση γκρι ταρταρούγα ασημί μπλε.\nΓια άνεση, και ποιότητα στην όραση επιλέξτε τα γυαλιά οράσεως PRADA 28sv UAO1O1\nΤο προϊόν αυτό έχει εξαντληθεί και δεν είναι άμεσα διαθέσιμο στο χρώμα UAO1O1.\n• PRADA-28SV UAO1O1 Γυαλια Ορασεως\n4. Γυαλια Ορασεως PRADA Γυναικεία γκρι ταρταρούγα ασημί μπλε\n5. Γυαλια Ορασεως PRADA Γυναικεία γκρι ταρταρούγα ασημί μπλε acetate\n6. Γυαλια Ορασεως PRADA Γυναικεία γκρι ταρταρούγα ασημί μπλε acetate Full Rim\n7. Γυαλια Ορασεως PRADA Γυναικεία γκρι ταρταρούγα ασημί μπλε acetate Full Rim cat eye\n8. Γυαλια Ορασεως PRADA γκρι ταρταρούγα ασημί μπλε\n12. Γυαλια Ορασεως PRADA γκρι ταρταρούγα ασημί μπλε acetate\n13. Γυαλια Ορασεως PRADA γκρι ταρταρούγα ασημί μπλε Full Rim\n14. Γυαλια Ορασεως PRADA γκρι ταρταρούγα ασημί μπλε cat eye


Έσωσε την τιμή του Δικαστικού Σώματος και της Πολιτείας: κ. Βασιλική Θάνου Ανώτατη Δικαστικός τ. Πρωθυπουργός! Δήλωση ανάλογης βαρύτητας μ΄εκείνη του Σεφέρη την εποχή της Χούντας!! BINTEO – dimpenews.com\nΈσωσε την τιμή του Δικαστικού Σώματος και της Πολιτείας με την παρέμβασή της η κ. Βασιλική Θάνου Ανώτατη Δικαστικός και τ. Πρωθυπουργός! Δήλωση ανάλογης βαρύτητας μ΄εκείνη του Σεφέρη την εποχή της Χούντας!!Η κ. Βασιλική Θάνου, η οποία διετέλεσε πρωθυπουργός στην υπηρεσιακή κυβέρνηση του 2015 εξέθεσε με τη σθεναρή στάση της όλο το μιντιακό και υγειονομικο-πολιτικό κατεστημένο που υποβάλει σε στυγνό ανήθικο εκβιασμό απλούς ανθρώπους ή έντιμους υπαλλήλους με ανοσιουργήματα. Τόνισε «ο εμβολιασμός δεν μπορεί να είναι υποχρεωτικός. Αυτό είναι αντίθετο και με τις συνταγματικές αρχές, οι οποίες διατυπώνονται στο άρθρο 2 και 5 του συντάγματος, επιβάλλοντας την προστασία της προσωπικότητας του ατόμου, η ελευθερία του να διαθέτει ή να μην διαθέτει το σώμα του για ιατρικές πράξεις.\nΟ εμβολιασμός δεν μπορεί να είναι υποχρεωτικός ούτε υπό την επίκληση της προστασίας της δημόσιας Υγείας τόνισε στην εκπομπή ΩΡΑ ΕΛΛΑΔΟΣ στο OPEN.\nΟύτε τα προνόμια υπέρ των εμβολιασθέντων είναι συνταγματικά ούτε και η δυσμενής διάκριση εις βάρος αυτών.Η πολιτεία οφείλει να πείσει τους πολίτες να προσέλθουν στους εμβολιασμούς και όχι με ψυχολογική βία να τους εξαναγκάσει να εμβολιαστούν, λέγοντας ότι διαφορετικά θα απωλέσουν την εργασία τους ή θα έχουν άλλες επιπτώσεις σε εκείνη».\nΤο Ελλάς Ελλήνων Εμβολιασμένων θα στιγματίζει για πάντα την επιβολή υποχρεωτικού χαρακτήρα μιας ιατρικής πράξης σ΄Έλληνες πολίτες όπως κι ο επαγγελματικός εξοστρακισμός όσων δεν λύγισαν δεν έγιναν δηλωσίες δεν πούλησαν τους θεσμούς και τις ιδέες τους, τη συνείδηση τους για μια χούφτα προνόμια…\nΚαι κάτι τελευταίο η κ. Θάνου μια συμπαθής κι αξιοπρεπής παρουσία ο πολιτικός ή ο δικαστικός πρέπει να εμφορείται κι από αυτό. Στάθηκε στο ύψος των περιστάσεων…\n23/05/2021 23/05/2021 stilprofcovid19, υποχρεωτικός εμβολιασμός, χούντα, Βασιλική Θάνου, Πρωθυπουργός, δικαστικός, δικαιοσύνη, εμβόλια, εμβολιασμός, κορωνοιός, vaccination\nPrevious Previous post: Κι από την corona στο δαχτυλίδι!!..Στη Γαλλία εφαρμόζουν την τακτική ”εμβολιασμός σε δαχτυλίδι”:εμβολιασμός επαφών 1 θετικού. Εμβολιασμός όσων ήρθαν σ’ επαφή με τον α΄κύκλο επαφών του!!Καραντίνα αυστηρή κι επιτηρούμενη για όσους από αυτούς αρνηθούν εμβολιασμό!!\nNext Next post: Κύπρος: 40χρονη γυναίκα νοσηλεύεται με θρόμβωση μετά τον εμβολιασμό της με AstraZeneca!!


AMON AMARTH: Δείτε το νέο τους video\nΟι Σουηδοί βασιλιάδες Amon Amarth παρουσίασαν το νέο τους κομμάτι & video “At Dawn’s First Light”. Το video clip σκηνοθετήθηκε από τον Rafael Szermanowkicz και επιμελήθηκε από τον Darek Szermanowicz. Το κομμάτι προέρχεται από τον δέκατο δίσκο της μπάντας με τίτλο “Jomsviking” ο οποίος θα κυκλοφορήσει στις 25 του μηνός από την Metal Blade. Τέλος,...\nAs part of the promoting their new album, Jomsviking, Swedish epic death metal band, Amon Amarth, Rock Overdose had the pleasure and the honor to interview the band's bassist Ted Lundström. Enjoy him in an interview about everything concerning their past, present and future. Rock Overdose: Greetings, we are very happy for this interview as it’s...\nAMON AMARTH: Δείτε το video για τους Έλληνες οπαδούς!\nΟι Σουηδοί βασιλιάδες του melodic Death Metal, Amon Amarth στέλνουν το δικό τους μήνυμα στο ελληνικό κοινό εν όψει της κυκλοφορίας του νέου τους άλμπουμ Jomsviking από την Metal Blade Records και τη Sony Music. Το Jomsviking - που αποτελεί το πρώτο concept album της ιστορικής καριέρας τους - διηγείται μια τραγική...


Βίντεο: Η ταχύτητα εξάπλωσης του κορονοϊού στον πλανήτη - Sputnik Ελλάδα\n13:25 06.04.2020 (ΕΝΗΜΕΡΩΘΗΚΕ 13:26 06.04.2020) Λήψη σύντομου url\nΤον ρυθμό και την ταχύτητα εξάπλωσης του κορονοϊού στον πλανήτη αποτυπώνει βίντεο, το οποίο δημιουργήθηκε από το «BBC», σε συνεργασία με το Πανεπιστήμιο «Johns Hopkins».\nΣτο επίμαχο βίντεο απεικονίζεται η πορεία της πανδημίας του ιού από τις 22 Ιανουαρίου έως τις 5 Απριλίου.\nΑξίζει να σημειωθεί ότι ο COVID-19 πρωτοεμφανίστηκε τον περασμένο Δεκέμβριο στην κινεζική πόλη Γουχάν, στην επαρχία Γουμπέι.\nΠαρότι αρχικά, η εξάπλωση του ιού λάμβανε χώρα σχεδόν αποκλειστικά στην Κίνα, σταδιακά εμφανίζονταν κρούσματα και στην Ευρώπη, όπως και στον υπόλοιπο κόσμο.\nΣήμερα, αντίθετα, η κατάσταση στην Κίνα έχει βελτιωθεί σημαντικά, καθώς το επίκεντρο της πανδημίας έχει μετατοπιστεί στην Ευρώπη και τις ΗΠΑ.\nΜέχρι στιγμής, σε παγκόσμιο επίπεδο, έχουν καταγραφεί 1,28 εκατομμύριο κρούσματα, ενώ οι νεκροί υπερβαίνουν τους 70.000.\nΟι ΗΠΑ διαθέτουν τον υψηλότερο αριθμό κρουσμάτων, με πάνω από 336.000, ενώ ακολουθούν η Ισπανία (135.00) και η Ιταλία (129.000).\nΌσον αφορά τον αριθμό των νεκρών, τη «μαύρη» πρωτιά κατέχει η Ιταλία, με πάνω από 15.800 θανάτους, ενώ έπονται η Ισπανία με 13.055 θανάτους και οι ΗΠΑ με 9.620 θανάτους.\nπλανήτης, πανδημία, COVID-19, κορονοϊός


ΠΑΟΚ-Ολυμπιακός: «Βράζει» ο Φερέιρα, μίλησε για άδικο αποτέλεσμα - Onsports.gr\nOnsports Team\t23 Φεβρουαρίου 2020, 21:54\nΠΑΟΚ – Ολυμπιακός: Όσα είπε ο τεχνικός του «δικεφάλου του Βορρά» μετά τη νίκη των «ερυθρόλεκων» στην Τούμπα.\nΟ Ολυμπιακός κατάφερε να φύγει νικητής από την Τούμπα, με τον προπονητή του ΠΑΟΚ ωστόσο να θεωρεί άδικο το αποτέλεσμα. Ο Αμπέλ Φερέιρα στις πρώτες δηλώσεις που έκανε μίλησε για τη φάση του γκολ των φιλοξενούμενων, λέγοντας πως θα έπρεπε να ελεγχθεί από το VAR.\nΟ Πορτογάλος τεχνικός σχολίασε και την παρουσία του κόσμου του ΠΑΟΚ, ευχαριστώντας τους πάντες για τη στήριξη, πριν προχωρήσει στην τεχνική ανάλυση του αγώνα και στα αίτια της ήττας.\nΣύμφωνα με τον προπονητή του ΠΑΟΚ, η ομάδα του θα έπρεπε να είναι πιο αποτελεσματική αλλά και τυχερή στο επιθετικό κομμάτι έτσι ώστε να καταφέρει να πάρει θετικό αποτέλεσμα από τον Ολυμπιακό.\n«Ευχαριστώ καταρχήν τους φιλάθλους μας γιατί ποτέ δεν σταμάτησαν να μας στηρίζουν και να το πιστεύουν. Δεν θέλω να πω ότι τέλειωσε κάτι έχουμε ακόμα δρόμο και μπορούμε να πάρουμε πίσω αυτό που δεν καταφέραμε σήμερα. Όσον άφορα το παιχνίδι το αποτέλεσμα είναι άδικο κατά τη γνώμη μου, σε μια φάση ο αντίπαλος έβαλε γκολ που θα έπρεπε να ελεγχθεί, όπως έγινε αντίστοιχα στο δικό μας γκολ. Παρόλα αυτά θέλω να πω συγχαρητήρια στους παίκτες μου για την προσπάθεια, θα μπορούσαμε να είχαμε πάρει κάτι καλύτερο αλλά δεν έχει τελειώσει τίποτα, συνεχίζουμε να παλεύουμε», είπε αρχικά ο Φερέιρα στο PAOK TV και πρόσθεσε:\n«Νομίζω από τη στιγμή που υπήρχε κόντρα μετά σίγουρα χρειαζόμασταν να έχουμε μεγαλύτερη παρουσία στην περιοχή των αντιπάλων γι αυτό και παίξαμε με δύο επιθετικούς. Ήταν βέβαιο ότι σε ένα τέτοιο παιχνίδι οι ομάδες θα είχαν λίγες ευκαιρίες, συνήθως στα ντέρμπι η πιο τυχερή ομάδα κερδίζει και αυτή τη φορά η τύχη ήταν με τους αντιπάλους μας. Εμείς προσπαθήσαμε να βάλουμε πιο επιθετικογενείς παίκτες για να ανατρέψουμε το αποτέλεσμα δυστυχώς δεν τα καταφέραμε και συνεχίζουμε για να πάρουμε πίσω αυτό που δεν καταφέραμε σήμερα».\n14 λεπτά πριν Φορολογικές Δηλώσεις: Μέχρι πότε η υποβολή τους - Ποιοι κερδίζουν «μπόνους»\n43 λεπτά πριν ΝΒΑ: Παρελθόν από το Μπρούκλιν ο Μάικ Ντ' Αντόνι


Ε Μ ΠΡΟ Σ... για Ανάπτυξη !: Η αμηχανία του κόμματος που υπερασπιζόταν δικαιώματα τρομοκρατών να υπερασπίζεται το δικαίωμα στη ζωή ενός τραπεζίτη\nΤα τρόλεϊ σαν στόχους των αντιεξουσιαστών του Πολυτεχνείου που αν οι οδηγοί τους δεν θέλουν να τα βλέπουν να καίγονται τα βράδια δεν πρέπει να περνάνε από την Πατησίων αλλά από την Γ’ Σεπτεμβρίου. Και τα ΜΑΤ της Ιπποκράτους σαν κινούμενους στόχους του λούνα παρκ για τις μολότοφ των κουκουλοφόρων των Εξαρχείων. Το ελληνόπουλο έμαθε να είναι δειλό και να κάνει συμψηφισμούς. Όσο αστείοι και να ήταν. Να καταγγέλλουν «αυτούς που κάψανε τον κόσμο στην Marfin» και στην ίδια αναπνοή «τους αμερικάνους που πετάγανε ναπάλμ στο Βιετνάμ». Το ελληνόπουλο του ’80, ο ενήλικας του σήμερα δεν έμαθε να κρίνει αλλά να προσπαθεί να δικαιολογήσει. Τις μολότοφ με την πυρόσβεση, την ισλαμική τρομοκρατία με τις σταυροφορίες, την τρομοκρατία με την οικονομική τρομοκρατία των τραπεζιτών.\nΑν υπάρχει στα αριστερά, είναι μια αντίστοιχη τάξη αστικής αριστεράς του Μετς και των Βουπού που προσκυνάει τον αντάρτη των πόλεων. Τον «λαϊκό αγωνιστή» που οι αστοί φοβούνται. Ενώ οι αστοί δεν είναι τίποτα περισσότερο από την μαμά του και τον μπαμπά του και ο ίδιος ένα παιδί που αντιλήφθηκε ότι η προσαγωγή στη ΓΑΔΑ δεν είναι τίποτα περισσότερο από μια περιπέτεια που θα διηγηθεί στην πλατεία το βράδυ. Μια πιο επαναστατημένη μορφή του «δεν πληρώνω», που όχι μόνο δεν πληρώνει αλλά ζει από τα «κατασχεμένα» στο όνομα της επανάστασης λεφτά και απέκτησε εθνικοαπελευθερωτικό μεγαλείο με τον ΣΥΡΙΖΑ που έλεγε ότι η Ελλάδα είναι κάτω από τη γερμανική επικυριαρχία.


4 Βλάβες που απαιτούν τεχνικό στις επισκευές πλυντηρίων - imxanthis.gr\n4 βλάβες που απαιτούν έμπειρο τεχνικό στις επισκευές πλυντηρίων\nΈνας Περίεργος Απρ 19, 2021\nΟι περισσότεροι από εμάς δεν είναι έμπειροι τεχνικοί στις επισκευές πλυντηρίων, οπότε με κάθε βλάβη σπεύδουμε να αναζητήσουμε κάποιον τεχνικό που θα μας εξυπηρετήσει άμεσα. Βέβαια, δεν χρειάζονται όλες οι βλάβες τεχνικό. Κάποιες, όπως αν έχει βουλώσει ένας σωλήνας ή έχει χαλάσει η πρίζα του πλυντηρίου μπορούμε να τις αποκαταστήσουμε και μόνοι μας.\nΥπάρχουν όμως ορισμένες βλάβες που δεν πρέπει να το διακινδυνεύσουμε να κάνουμε το οτιδήποτε μόνοι μας. Είναι σοβαρές βλάβες, οι οποίες απαιτούν τη συνδρομή εξειδικευμένου τεχνικού στις επισκευές πλυντηρίων της μάρκας που μας ενδιαφέρει.\nΑς δούμε παρακάτω ποιες είναι αυτές.\nΈνα πλυντήριο ρούχων με διαρροή είναι από τα πιο προφανή και συνηθισμένα προβλήματα στις οικιακές συσκευές. Συνήθως, αυτό το πρόβλημα είναι το αποτέλεσμα απόφραξης σωλήνα ή χαλαρής σύνδεσης μεταξύ των μερών.\nΣαφώς, μπορείτε να προσπαθήσετε να λύσετε το πρόβλημα μόνοι σας, όμως αν επιμένει, πρέπει να καλέσετε τεχνικό. Διαφορετικά, υπάρχει ο κίνδυνος σοβαρής πλημμύρας στο σπίτι.\nΑν ακούγεται έντονος θόρυβος σαν το πλυντήριο σας πρόκειται να απογειωθεί κάθε φορά που το χρησιμοποιείτε, πιθανώς δεν στέκεται σωστά, οπότε μπορείτε να το διορθώσετε στερεώνοντάς το, ώστε να έχει καλή ισορροπία. Κάτι άλλο που φτιάχνεται εύκολα, είναι αν έχετε παραφορτώσει τον κάδο, τα ρούχα να χτυπάνε στα τοιχώματα και να κάνουν πολύ θόρυβο. Γενικά, θα πρέπει να προσέχετε να μην βάζετε στο πλυντήριο μεγαλύτερο βάρος από αυτό που συνιστά ο κατασκευαστής, γιατί είναι πιθανό ο κάδος να μην μπορεί να υποστηρίζει το συγκεκριμένο βάρος.\nΑν πάντως κάνετε όλα τα παραπάνω και ο θόρυβος δεν σταματήσει, τότε υπάρχει περίπτωση ο κάδος να έχει σπάσει, οπότε απαιτείται οπωσδήποτε η συνδρομή τεχνικού, γιατί η κατάσταση μπορεί να γίνει επικίνδυνη.\nΤο πλυντήριο μετακινείται\nΤο πλυντήριο θα πρέπει να παραμένει στη θέση του καθ’ όλη τη διάρκεια της πλύσης και ειδικά κατά το ξέπλυμα και την περιστροφή των ρούχων. Αν αυτό δεν συμβαίνει, τότε πρέπει να εξετάσετε μήπως το πλυντήριο δεν πατάει καλά π.χ. επειδή δεν είναι στο ίδιο επίπεδο όλα τα ποδαράκια.\nΑν το πρόβλημα επιμένει, μην αργείτε να καλέσετε τεχνικό, γιατί η έντονη κίνηση μπορεί να οδηγήσει στη χαλάρωση των συνδέσεων του πλυντηρίου ή σε διαρροή των νερών.\nΟ κάδος δεν γεμίζει με νερό\nΑν ο κάδος δεν γεμίζει με νερό, μπορεί να υπάρχει πρόβλημα στην παροχή του ζεστού και του κρύου νερού. Επίσης, μπορεί η βλάβη να εντοπίζεται στο φίλτρο νερού ή στη βαλβίδα. Σε κάθε περίπτωση, μόνο ένας τεχνικός θα μπορέσει να αποκαταστήσει τη βλάβη με το κατάλληλο ανταλλακτικό.\nΕπικοινωνήστε με τους εξειδικευμένους τεχνικούς της Service Now Athens, για να κλείσετε αμέσως το ραντεβού σας και να αποκαταστήσετε τη βλάβη αυθημερόν στις χαμηλότερες τιμές και με εγγύηση 2 ετών.\nΣαλόνια: Οι 6 τάσεις διακόσμησης για το 2021 που μας εντυπωσιάζουν


Χούντα: Επαναφέρουν τον Τουρκικό φόρο καμινάδας | KOZANILIFE.GR\nΕΠΣ Κοζάνης: Πανδαισία από γκολ! Φωτιά οι επιθέσεις, αναστέναξαν οι άμυνες…\nΕπιβολή εξοντωτικού προστίμου, ορίζοντας ως παραβάτες οποιονδήποτε τολμήσει να ζεστάνει τα «κόκκαλά» του δίπλα σε τζάκια και ξυλόσομπες προβλέπει το «σχέδιο» αντιμετώπισης της αιθαλομίχλης. Το «σχέδιο» προβλέπει την εκ περιτροπής καύση τζακιών και ξυλόσομπας για την αντιμετώπιση της περιβαλοντικής μόλυνσης κάτι που μόνο στην «σφαίρα» της φαντασίας μπορεί να γίνει.\nΦυσικά τα πρόστιμα αυτά, δεν θα μπορούν να πληρωθούν, και αμέσως θα περνούν στα ληξιπρόθεσμα χρέη, οπότε η Εφορία θα περνάει στην κατάσχεση της κινητής και ακίνητης περιουσίας του «με το έτσι θέλω οφειλέτη». Είναι μέρος ενός ευρύτερου σχεδιασμού για να καταλήξουν να χρωστάνε και όσοι ακόμα κατάφεραν να είναι συνεπείς στους ληστρικούς φόρους που έχουν επιβληθεί, στην ακίνητη περιουσία με το χαράτσι , και στο φόρο εισοδήματος με το φανταστικό τεκμαρτό εισόδημα.\nΤο «Δεν πληρώνω» της εποχής σήμαινε, στην καλύτερη περίπτωση, βαρύτατο πρόστιμο και, στη χειρότερη, φυλάκιση σε άθλιες συνθήκες, στη σημερινή σημαίνει φυλάκιση καταρχήν και μετά κατ’όικον περιορισμό με «βραχιολάκι» στο πόδι. Η Νέα Τάξη Πραγμάτων δεν έρχεται είναι ήδη εδώ.\nτο είδαμε στο oladeka


Οι δυνάμεις που αναπτύσσονται στις μέχρι σήμερα κοινωνίες είναι πάρα πολλές, ίσως όσες τα άτομα, ίσως περισσότερες. Η σχέση μεταξύ τους είναι αυτή της δράσης-αντίδρασης. Γενεσιουργός αιτία είναι το συμφέρον, που μπορεί να γίνει κατανοητό ως μια σφαίρα που περιβάλλει το άτομο. Από εκεί προέρχεται και ο, απολύτως απάνθρωπος, ορισμός της ελευθερίας από τον φιλελευθερισμό: «η ελευθερία καθενός σταματά εκεί που αρχίζει η ελευθερία του άλλου». Οι άμοιροι διαφωτιστές μιλούσαν για το συμφέρον και το χαρακήριζαν «ελευθερία». Η ελευθερία δεν ορίζεται επειδή, πολύ απλά, τότε δεν είναι πια ελευθερία.\nΗ σφαίρα που ορίζεται από τη σύγκρουση των συμφερόντων είναι η περιοχή μέσα στην οποία το άτομο «μπορεί». Μέσα εκεί «του επιτρέπεται», δηλαδή, να πράττει κατά το συμφέρον του. Τ' αρχαίο ρήμα για το «επιτρέπεται» είναι το «ἔξεστιν» (απρόσωπα και τα δύο), από το οποίο παράγεται το ουσιαστικό «ἐξουσία». Η εξουσία, λοιπόν, είναι μαζί η σφαίρα συμφερόντων μιας οντότητας και οι ενέργειες που την δημιουργούν.\nΟι άνθρωποι ανακάλυψαν νωρίς, αντιγράφοντας συμπεριφορές από τα άλλα αγελαία ζώα, το «ἡ ἰσχὺς ἐν τῇ ἑνώσει» και συνέπηξαν ενώσεις πάνω στην βάση των κοινών συμφερόντων για επεκτείνουν την εξουσία τους, να ενισχύσουν δηλαδή τις δυνάμεις που συντηρούν τη σφαίρα των συμφερόντων τους. Ως μείζον συμφέρον κρίθηκε, πάντα κοντόθωρα, η εξυπηρέτηση του «εγώ», που ταυτίστηκε με το «ἔχειν» (εγωτιστική εξασφάλιση της επιβίωσης), αντί με το «εἶναι» (βίωση της κατάστασης του ατόμου στην παρούσα χρονική στιγμή) το οποίο είναι και το θεμελιώδες στοιχείο της νοημοσύνης· η νοημοσύνη δεν εμφανίζεται με την ερώτηση «τί έχω», αλλά «τί είμαι».\nΦυσικό επακόλουθο: ο κοινωνικός δαρβινισμός. Όποιος έχει εξαρχής περισσότερα μέσα επιβίωσης έχει το πάνω χέρι σ' αυτόν τον ανταγωνισμό και συμμαχεί (πάντα καιροσκοπικά) με όποιον άλλον επιδιώκει το ίδιο, την διατήρηση, δηλαδή, αυτής της μεγαλύτερης σφαίρας συμφερόντων. Η επέκταση της σφαίρας αυτής είναι ο καλύτερος τρόπος διατήρησής της, κατά το «η καλύτερη άμυνα είναι η επίθεση» κι έτσι, η εξουσία είναι πάντα στην επίθεση. Κάθε υποκείμενο (άτομο ή ομάδα) που είναι φορέας εξουσίας (δηλαδή όλοι μέσα στα συστήματα με τις αρχές που περιγράφηκαν) τείνει να διατηρεί και, άρα, να μεγεθύνει την σφαίρα συμφερόντων του απέναντι σε άλλους. Και, φυσικά, ο κάθε φορά πιό ανίσχυρος είναι ο πλέον πρόσφορος στόχος. Δεν συμφέρει, άλλωστε, η επίθεση στον ισοδύναμο ή στον ισχυρότερο: προτιμώτερη η αποκομιδή συμφέροντος από εύκολες επιθέσεις σε πολλούς μικρότερους, παρά το ξόδεμα πόρων σε δύσκολη μάχη με ισχυρότερους.\nΑυτός είναι ο λόγος που οι μεγαλύτερες δομές εξουσίας (στον κόσμο μας, οι εταιρείες) διεξάγουν εσαεί πόλεμο εναντίον των κατώτερων τάξεων. Οι ανώτερες τάξεις συνασπίζονται μέσα σ' αυτές τις υπερανθρώπινες οντότητες που, μέσω των θεσμισμένων, κοινωνικά αποδεκτών δομών άσκησης «ηθικής βίας» (των κρατών και άλλων παρόμοιων σχηματισμών) τείνουν φυσικά στην διατήρηση των συμφερόντων τους μέσω της συμπίεσης των συμφερόντων των κατώτερων τάξεων, των λιγότερο ισχυρών.\nΕίναι ο ίδιος λόγος που κρατά τις κατώτερες τάξεις στη θέση τους. Καθένα άτομο, καθεμιά οικογένεια, ομάδα, παρέα, μικροεπιχείρηση δρα στο ίδιο πλαίσιο: βάσει του συμφέροντος, αποφεύγει την σύγκρουση με τους ισχυρότερους ως σπατάλη δυνάμεων και επιτίθεται, με τον τρόπο της, στους πιό ανίσχυρους απ' την ίδια. Έτσι, ο μισθωτός προσλαμβάνει ένα μετανάστη (ή ένα «φίλο» που δεν είναι επαγγελματίας, το ίδιο κάνει) να του βάψει το σπίτι και με τον τρόπο αυτό επιτίθεται σε δύο εχθρούς των συμφερόντων του: τον «ισότιμο» «νόμιμο» επαγγελματία και τον ίδιο τον μετανάστη ή μη επαγγελματία που προσλαμβάνει (κερδίζοντας από την μη απόδοση της κοινωνικά ή πολιτικά θεσμισμένης ανταλλακτικής αξίας της εργασίας).\nΕνίοτε, οι κατώτερες τάξεις, λειτουργώντας στην εξουσιαστική βάση του συμφέροντος, αντιλαμβάνονται ότι στοχοποιούνται συλλογικά από τις ανώτερες. Αυτό συμβαίνει όταν π.χ. οι ανώτερες τάξεις, όπως εκφράζονται μέσα από τις εταιρικές δομές, κρατικές ή μη, επιδιώκουν τη μείωση του κόστους εργασίας μιας ομάδας μισθωτών ή επαγγελματιών. Τότε συνασπίζονται, επί τη βάσει του συμφέροντος (του ἔχειν, άρα εξουσιαστικά) σε σωματεία, συλλόγους ή συνδικάτα για να αποκρούσουν την επίθεση. Ο αγώνας όμως έχει ήδη κριθεί, επειδή μέσα στο «συμφέρον» του ἔχειν συμπεριλαμβάνεται η διατήρηση της παραγωγικής δομής που τους εξασφαλίζει αυτό το ἔχειν. Στην ουσία, δεν είναι πολύ διαφορετικοί από τοξικοεξαρτημένους που συνεννοούνται για να απαιτήσουν από τον έμπορο φτηνότερη πρέζα (καλύτερες συνθήκες εκμετάλλευσης).\nΟι τάξεις δεν είναι προσωποπαγείς, ούτε ενιαίες, ούτε με σαφή, διακριτικά όρια. Κάθε απόπειρα σαφούς ορισμού τους είναι αφελής. Μέρος μιας τάξης μπορεί πολύ εύκολα να γίνει μια νέα, αυτόνομη τάξη στην πορεία της ιστορίας. Ούτε η θέση τους είναι δεδομένη. Σε ένα σύστημα που είναι βασισμένο στην εξουσία, ανώτερος είναι όποιος επιβάλλει την δική του. Στην εξέλιξη των λεγόμενων «κοινωνιών» (οι οποίες καταχρηστικά λέγονται έτσι, όντας στην ουσία αγέλες) τάξεις αντικαταστάθηκαν από άλλες τάξεις, ενώ το συστημικό status quo παρέμεινε το ίδιο στην ουσία του: Τα περισσότερα δυνατά στους λιγότερους δυνατούς και τα λιγότερα δυνατά στους περισσότερους. Αυτή είναι η ουσία της εξουσίας, η ύπαρξη συστήματος. Ακόμα κι αν επιβληθεί ένα, τύποις, ισόνομο σύστημα (τα ιδανικά της δημοκρατίας διατείνονται πως αυτή είναι ένα τέτοιο), σύντομα θα ξεχωρίσουν αυτοί που μπορούν να έχουν περισσότερα αγαθά και θα ελέγξουν την κατανομή τους στους περισσότερους άλλους.\nΜε αυτά τα δεδομένα, οφείλουμε διαρκώς ν' αναρωτιόμαστε πόσο σημαντική είναι η διατήρηση του ἔχειν σε πρώτο πλάνο, ως βασικό στοιχείο δικαιοσύνης. Είναι, άραγε, δίκαιο η επιβολή της ισοκατανομής των αγαθών; Με ποιά κριτήρια; Ποιός θα τα θέσει;\nΘα χρειάζονταν κριτήρια, σύστημα, κανόνες σε μια κοινωνία, με την κυριολεκτική της έννοια, δηλαδή την συμβίωση νοημόνων όντων που έχουν πλήρη συνείδηση της τελειότητας και της ατέλειάς τους και δεν αποδέχονται απλά τη δεύτερη ως μεταφυσικά δεδομένη; Ποιός ορίζει ότι ένα νοήμον ον δεν μπορεί να κατανοήσει ως πραγματικό συμφέρον του το ἔχειν αλλά το εἶναι; Αν δεν απειλείται το εἶναι, το ἔχειν παύει πια να έχει οποιαδήποτε αξία.\nΗ ισότιμη ανταλλαγή δεν είναι δικαιοσύνη. Γιατί δεν είναι ελευθερία. Και δεν υφίσταται δικαιοσύνη χωρίς ελευθερία.\nΣυντάκτης: Πότμος - Αναδημοσίευση από: OmniaTV


«Μάθετε γράμματα πρώτα και μετά απαντήστε» | Magnesia.TV\nΑρχική Θεσσαλία Μαγνησία «Μάθετε γράμματα πρώτα και μετά απαντήστε»\nΔημοσιεύθηκε 16/06/2021 12:16\n«Συγγνώμη είμαι ηλίθια ; Ή ηλίθιες απαντήσεις γράφουν οι φροντιστές για το ποίημα Αμοργός του Γκάτσου οι στίχοι του οποίου αφορούν στα παιδιά από το Σείριο ; Διαβάζω τις απαντήσεις και αδυνατώ να το πιστέψω. Βρε αδιάβαστοι είπαμε είναι σουρεαλιστικό τινί τρόπω το ποίημα άλλα εσείς σουρεαλοποιήσατε τα πάντα. Το ποίημα γράφτηκε στην περίοδο της κατοχής και μιλά για την Αντίσταση στον κατακτητή κι όχι για ένα άστρο τη Γη όπου άλλα παιδάκια υποφέρουν ενώ στο Σείριο όλα είναι καλά. Μαθαίνετε γράμματα στα παιδιά μας ή τα αποβλακώνεται; Ο Γκάτσος στην Αμοργό μεταμορφώνει την παράδοση μας φιλτράρει Ηράκλειτο, Θεοτοκά Σεφέρη και στο συγκεκριμένο σημείο μιλά για τους «ακούραστος κυνηγούς του ονείρου» για όλους εκείνους που αντιστέκονται και Κεντάνε με συνθήματα τους τοίχους….. Και στο σήμερα να το φέρεις πάλι για Αντίσταση μιλάει το ποίημα με στόχο μια κοινωνία αλληλεγγύης γι’αυτό τα παιδιά του Σείριου βάζουν μια έγνοια στην καρδιά. Μάθετε γράμματα πρώτα και μετά απαντήστε στα θέματα. Εκτός κι αν έτσι σας είπαν να το σχολιάσετε από το υπουργείο» σημειώνει η συμπολίτισσα κοινωνιολόγος, κ. Σοφία Νικολάου.\nΠροηγούμενο άρθροΛ. Μαυρογιάννης στο Ράδιο ΕΝΑ: Βήμα μπροστά δεν έκανε η ΔΕΥΑΜΒ στα επτά χρόνια δημοτικής αρχής Μπέου\nΕπόμενο άρθροΝ.Τ. ΑΔΕΔΥ Μαγνησίας: «Τα παιδιά μας θα ζήσουν αυτή τη ζούγκλα των εργασιακών σχέσεων»


Ο ιαματικός τουρισμός | Η ΚΑΘΗΜΕΡΙΝΗ\nΗ Οικονομική «Κ» της 11/11/2016 δημοσίευσε ενδιαφέρον ρεπορτάζ του Στάθη Κουσουνή με τίτλο «Τζίρο 300 εκατ. μπορούν να αποφέρουν οι ιαματικές πηγές από ξένους ταξιδιώτες». Με αφορμή αυτό το δημοσίευμα, ας μου επιτραπεί να προσθέσω μερικές αλήθειες που αγνοούν οι αρμόδιοι. Η χώρα μας διαθέτει πολλές ιαματικές πηγές για πληθώρα παθήσεων: Αιδηψός, Λουτράκι, Καμμένα Βούρλα, Υπάτη, Καϊάφας, Κυλλήνη, Ικαρία, Σμόκοβο, Πλατύστομο κ.ά. Στα παλιά χρόνια οι λουτροπόλεις διέθεταν επί μονίμου βάσεως ιατρική στελέχωση. Σήμερα υπάρχουν ιατροί μόνο για τους θερινούς μήνες. Στον ΕΟΤ λειτουργούσε τμήμα ιαματικών πηγών, το οποίο μεριμνούσε για την ιατρική κάλυψη των λουτροπόλεων. Σε πολλές λουτροπόλεις ο ΕΟΤ έχει δημιουργήσει σύγχρονα υδροθεραπευτήρια (π.χ. Αιδηψός) τα οποία με τις εγκαταστάσεις του θα μπορούσαν να εξυπηρετήσουν τουρίστες ντόπιους και ξένους όλο τον χρόνο. Σημειώνω δε ότι στις περισσότερες λουτροπόλεις και πολλά ξενοδοχεία διαθέτουν υδροθεραπευτήρια, έτσι ώστε θα μπορούσαν να εξυπηρετήσουν λουόμενους και κατά τη χειμερινή περίοδο.\nΘέλω να αναφερθώ στην Αιδηψό, την οποία γνωρίζω από παιδί. Σήμερα η Αιδηψός, χάρη στο ξενοδοχείο «Θέρμαι Σύλλα», δέχεται λουόμενους και κατά τη χειμερινή περίοδο. Το ίδιο θα μπορούσε να γίνει και με τα άλλα ξενοδοχεία, δυστυχώς όμως η παρούσα δημοτική αρχή όπως και η προηγούμενη έχει εγκαταλείψει την Αιδηψό στο έλεος της αδιαφορίας. Το υδροθεραπευτήριο «Αγιοι Ανάργυροι», έργο του Τσίλλερ, αν και έχει ανακηρυχθεί διατηρητέο, θα γίνει κατεδαφιστέο. Η αρμόδια υπουργός αδιαφορεί εγκληματικά. Ο,τι γίνεται στην Αιδηψό οφείλεται στην ιδιωτική πρωτοβουλία. Η δημοτική αρχή εισπράττει το μεγάλο μέρος των εσόδων του τέως Δήμου Αιδηψού και το διανέμει σε ολόκληρη τη βόρεια Εύβοια, γιατί από εκεί εκλέγεται, ενώ η λουτρόπολη της Αιδηψού κυριολεκτικά μαραζώνει. Η αδιαφορία της δημοτικής αρχής εγγίζει τα όρια του εγκλήματος και μάλιστα ηθελημένου.


ΣΥΡΙΖΑ και ΝΔ στη Χίο - «Να αδειάσει η Σούδα και να δημιουργηθεί νέος καταυλισμός» - Ξυπνήστε ρε\nΣΥΡΙΖΑ και ΝΔ στη Χίο - «Να αδειάσει η Σούδα και να δημιουργηθεί νέος καταυλισμός»\n11/19/2016 12:50:00 μ.μ.\nΣε μια προσπάθεια εκτόνωσης του κλίματος που έχει διαμορφωθεί στο νησί, επισκέπτονται το Σαββατοκύριακο τη Χίο, ανώτερα στελέχη της κυβέρνησης και της αξιωματικής αντιπολίτευσης\nΣε μια προσπάθεια εκτόνωσης του κλίματος που έχει διαμορφωθεί στο νησί, επισκέπτονται το Σαββατοκύριακο τη Χίο, ανώτερα στελέχη της κυβέρνησης και της αξιωματικής αντιπολίτευσης.\nΉδη, στη Χίο βρίσκεται ο υφυπουργός Μεταναστευτικής Πολιτικής, Γιάννης Μπαλάφας, ενώ από το μεσημέρι της Κυριακής, στη Χίο θα βρίσκεται και ο Μιλτιάδης Βαρβιτσιώτης, ο οποίος σήμερα τοποθετήθηκε τομεάρχης Μεταναστευτικής Πολιτικής της Νέας Δημοκρατίας.\n«Όσοι θέλουν να παίζουν στις πλάτες των Χιωτών και των προσφύγων να βγουν και να το πουν δημόσια. Τα ψέματα και οι προβοκάτσιες έχουν όρια και δεν θα επιτρέψουμε να συνεχίζονται. Στην συλλογική προσπάθεια των λογικών ανθρώπων προσβλέπουμε και στην αποφασιστική παρέμβαση των αστυνομικών αρχών».\nΣτο μεταξύ στο νοσοκομείο της Χίου εισήχθη λίγο μετά τα μεσάνυχτα σήμερα, ο αστυνομικός διευθυντής Χίου, Παναγιώτης Καλέλης.\nΌπως έγινε γνωστό, ο κ. Καλέλης αντιμετώπισε πρόβλημα με την καρδιά του εξαιτίας της πίεσης των τελευταίων ημερών. Ο κ. Καλέλης νοσηλεύεται στην καρδιολογική κλινική του νοσοκομείου της Χίου, με την υγεία του, σύμφωνα με τους γιατρούς, να μη διατρέχει κίνδυνο.\nΑνώνυμος 19 Νοεμβρίου 2016 - 2:55 μ.μ.\nΈνας συγγενής μου ζει ως μετανάστης στην Αυστραλία.\n1) Σέβεται απολύτως τους ανθρώπους και τους νόμους του κράτους στο οποίο φιλοξενείται.\n2) Σέβεται τα ήθη και τα έθιμα της Αυστραλίας, δεν προσβάλλεται από τις αντιλήψεις και τι συνήθειες των εκεί ανθρώπων, δεν απαιτεί να αλλάξουν συνήθειες εκείνοι, για να τις προσαρμόσουν στις δικές του συνήθειες.\nΑνώνυμος 19 Νοεμβρίου 2016 - 3:26 μ.μ.\nΝΑ ΑΔΕΙΑΣΕΙ Η ΕΛΛΑΔΑ ΑΠΟ ΤΑ ΕΚΑΤΟΜΥΡΙΑ ΠΟΥ ΕΙΣΗΛΘΑΝ ΠΑΡΑΝΟΜΑ ΣΤΗΝ ΧΩΡΑ ΜΑΣ ΚΑΙ ΝΑ ΓΙΝΕΙ ΝΕΑ ΔΟΜΗ ΧΟΤ ΣΠΟΤ ΟΠΟΥ ΝΑ ΦΙΛΟΞΕΝΟΥΝΤΑΙ ΕΛΛΗΝΕΣ ΑΣΤΕΓΟΙ ΚΑΙ ΠΑΜΠΤΩΧΟΙ.............\nΑνώνυμος 19 Νοεμβρίου 2016 - 3:44 μ.μ.\nΤώρα που εφευρέθηκαν τα Hot Spot, γιατί η φιλάνθρωπη ελληνική κυβέρνηση και η φιλάνθρωπη Ευρώπη δεν κτίζει τέτοια, ώστε οι Έλληνες που εξαθλιώθηκαν από τα μνημόνια, οι φτωχοί και οι άστεγοι, να έχουν\nΑνώνυμος 19 Νοεμβρίου 2016 - 6:59 μ.μ.\nΑχρηστοι κατεστρεψαν τη Χιο!


Volkswagen Touareg: Εχθρός του καλού το καλύτερο - motorone.gr\nVolkswagen Touareg: Εχθρός του καλού το καλύτερο\nH τρίτη κατά σειρά γενιά του γερμανικού SUV, ετοιμάζεται να υποδεχτεί μια σειρά βελτιώσεων που θα φιλοδοξούν να του δώσουν το συγκριτικό πλεονέκτημα σε μια ολοένα και πιο ανταγωνιστική κατηγορία.\nΗ τρέχουσα εκδοχή του Volkswagen Touareg πρωτοεμφανίστηκε το 2018 και πλέον η γερμανική φίρμα ετοιμάζει μια σειρά βελτιώσεων που θα επιχειρήσουν να το ανανεώσουν αισθητικά όσο και τεχνολογικά.\nΚατά τις συνήθειες της VW, οι αλλαγές στη σχεδίαση ακολουθούν την εξελικτική οδό και εν προκειμένω αφορούν την κατώτερη γρίλια η οποία πλαισιώνεται από μεγαλύτερες εισαγωγές αέρα ενώ ψηλότερα ξεχωρίζει το νεότερο σήμα της VW.\nΠρος το παρόν το πίσω τμήμα παραμένει απαράλλακτο ενώ το ίδιο ισχύει και για τον σχεδιασμό των τροχών των 20 ιντσών αν και στην πορεία, αναμένονται για την πρώτη περίπτωση κάποιες στοχευμένες διαφοροποιήσεις ενώ για τη δεύτερη, περισσότερες επιλογές για νέα σχέδια.\nΜε δεδομένο ότι πρόκειται για ανανέωση, το Touareg θα εξακολουθεί να βασίζεται στην αρχιτεκτονική MLB Evo η οποία φιλοξενεί ένα μεγάλο αριθμό SUV μοντέλων του ομίλου από την Porsche Cayenne και το Audi Q7 έως την Bentley Bentayga και την Lamborghini Urus.\nΣτοχευμένες θα είναι οι αλλαγές και στην γκάμα κινητήρων, εστιάζοντας περισσότερο στην ενίσχυση της αποδοτικότητάς τους χωρίς να αναμένονται συνταρακτικές διαφοροποιήσεις.\nΑυτό σημαίνει ότι οι επιλογές θα ξεκινούν από δίλιτρους κινητήρες βενζίνης ισχύος από 252 ίππους δίνοντας την σκυτάλη σε V6 ΤDI και TSI με απόδοση 286 και 340 ίππους.\nΣτην κορυφή της γκάμας αναμένεται να πάρει θέση μια plug-in υβριδική έκδοση με τα διακριτικά R η οποία θα συνδυάζει V6 κινητήρα βενζίνης 3,0 λίτρων με ηλεκτρικό μοτέρ και μπαταρίες αποδίδοντας 462 ίππους. Φυσικά όλες οι εκδόσεις θα επωφελούνται από σύστημα τετρακίνησης 4Motion όπως επιβάλει η κατηγορία του μοντέλου.\nΣτο εσωτερικό του με δεδομένο ότι το Touareg εφοδιάζεται με την μεγαλύτερη εκδοχή του Innovision Cockpit το οποίο συνδυάζει δύο οθόνες 15,0 και 12,3 ιντσών για το infotainment και τον πίνακα οργάνων αντίστοιχα, δεν θα πρέπει να αναμένουμε μεταβολές ως προς το μέγεθος των οθονών. Αντιθέτως θα υπάρξουν νεολογισμοί στο περιεχόμενο τους που θα εμπλουτιστεί με νέες εφαρμογές και δυνατότητες.\nΣε ό,τι αφορά το χρονοδιάγραμμα, η πρεμιέρα του ανανεωμένου Touareg αναμένεται να πραγματοποιηθεί στις αρχές της επόμενης χρονιάς.